Selamat Datang Elon Musk Ke Kelab Centibilionaire!

‘Centi’ adalah salah satu ukuran yang digunapakai di dalam sistem metrik, sebaris dengan ukuran ‘nano’, ‘mili’, ‘deci’, ‘kilo’ dan lain-lain. Secara asasnya, ‘centi’ bersamaan dengan tiga digit ataupun ‘100’.

Atas faktor itu, sekumpulan kecil jutawan yang bertaraf ‘billionaire’ telah digelar sebagai ‘centibillionaire’ apabila harta kekayaan mereka mencapai paras $100 Bilion USD, yang mana jumlah tersebut mengandungi 11 digit angka ‘0’ selepas angka ‘1’ dipangkalnya, iaitu 1 0 0 , 0 0 0 , 0 0 0 , 0 0 0.

Setakat 15 November 2020, Jeff Bezos adalah di antara empat orang ‘centibillionaire’ yang ada dalam dunia ini, dengan jumlah kekayaan sebanyak $184 Bilion, diikuti Bill Gates ($128 Bilion), Mark Zuckerberg ($105 Bilion) dan Elon R Musk ($102 Bilion) menurut Bloomberg Billionaires Index (BBI).

Walaubagaimanapun, terdapat sedikit perbezaan jika kita bandingkan senarai BBI dengan senarai ‘The Real-Time Billionaire’ terbitan majalah Forbes, yang mana Forbes menyatakan jumlah kekayaan Elon Musk hanya lah sebanyak $90.8 Bilion.

Manakala, Forbes turut menyenaraikan jutawan dari Perancis, iaitu Bernard Arnault dan keluarganya sebagai ‘centibillionaire’ dengan jumlah kekayaan terkumpul sebanyak $133.8 Bilion.

Pada hemat saya, kedua-dua senarai ini adalah sumber yang boleh dipercayai. Oleh hal yang demikian, boleh kita simpulkan di sini bahawasanya terdapat 5 orang ‘centibillionaire’ setakat hari ini.

Menurut laporan Billionaires Insights Report 2020, jumlah keseluruhan ‘billionaire’ yang ada di seluruh dunia adalah seramai 2189 orang setakat bulan Julai 2020. Angka ini menunjukkan sedikit peningkatan berbanding tahun 2019 (2153 orang) dan sedikit penurunan jika dibandingkan dengan tahun 2018 (2208 orang).

Secara kumulatifnya, jumlah kekayaan terkumpul kesemua 2189 orang ‘billionaires’ adalah sebanyak $10.2 Trilion USD, berbanding $8.7 Trilion pada tahun 2019 dan $9.1 Trilion pada tahun 2018.

Sebagai info, jika kita agihkan $10.2 Trilion itu kepada seluruh penduduk bumi yang terdiri daripada 7.8 Bilion orang, kita akan dapat bayaran sebanyak $1307.68 USD atau RM5387.69 secara ‘one-off’.

Dalam pada itu, Amerika Syarikat mencatatkan jumlah ‘billionaire’ tertinggi dengan rekod seramai 636 orang, diikuti China (415), Jerman (107), India (114), Russia (99), Hong Kong (65), Taiwan (40) dan Australia (39) sepertimana yang dilaporkan oleh Swiss Bank UBS. Manakala, Malaysia pula memiliki 15 orang jutawan berstatus ‘billionaire’.

Jika diukur mengikut benua (regional), benua Asia Pasifik memiliki jumlah ‘billionaire’ paling ramai iaitu 831 orang dengan jumlah kekayaan terkumpul mencecah sehingga $3.3 Trilion USD.

Angka tersebut mewakili 38% daripada jumlah keseluruhan ‘billionaire’, berbanding benua Amerika dengan jumlah seramai 762 orang (35%) dan 596 orang dari Benua Eropah, Timur Tengah & Afrika (27%).

Dari segi individu pula, setakat bulan September 2020, Mukesh Ambani telah dinobatkan sebagai individu terkaya benua Asia Pasifik, dengan jumlah harta sebanyak $85.2 Bilion USD, diikuti Zhong Shanshan ($58.7 Bilion), Jack Ma ($56.7 Bilion), Ma Huateng ($51.7 Bilion) dan Li-Ka Shing ($32.3 Bilion) menurut portal businessinsider.com.

Di samping itu, jutawan Malaysia seperti Tan Sri Robert Kwok berada di tangga ke-176 dunia dengan nilai kekayaan berjumlah $11.3 Bilion USD atau RM46.5 Bilion dan Tan Sri Ananda Krishnan pula di kedudukan ke-436 dengan rekod $5.5 Bilion (RM22.6 Bilion) menurut Forbes.

Dalam perkembangan lain, tidak ada sebarang data yang komprehensif berkaitan dengan jumlah ‘billionaire’ dari kalangan umat Islam di seluruh dunia. Walaubagaimanapun, jika dilihat pada statistik terkini, umat Islam paling kaya di dunia adalah Sultan Hassanal Bolkiah dengan kekayaan berjumlah $28 Bilion USD.

Diikuti jutawan Russia, Suleiman Kerimov ($21 Bilion), Putera Al-Waleed bin Talal ($18.7 Bilion), Raja Salman bin Abdul Aziz dari Arab Saudi ($18 Bilion), Sheikh Khalifa bin Zayed Al Nahyan dari Abu Dhabi ($18 Bilion), dan Sheikh Mohamad bin Rashid dari Dubai ($14 Bilion).


Mencontohi Dakwah Wali Songo

Pada tahun lepas, saya telah dijemput oleh penganjur agar menjadi moderator untuk pembentangan KH Dr M Dhiyauddin Kuswandi di Wacana Keharmonian Islam Nusantara 2017 di Dewan Tun Sakaran, TH Hotel, Kota Kinabalu, Sabah.

Pembentangan KH Dr Dhiyauddin, Ulama’ dari Surabaya, Jawa Timur yang merupakan pimpinan  keluarga besar zuriat Wali Songo lebih kurang 45minit. Saya sempat mencatat beberapa point yang beliau sampaikan dan ditambah rujukan dari nota kertas kerja yang dikongsikan. La ni, saya ingin berkongsi Manhaj Dakwah Songo Sebagai Pendekatan Dakwah di Nusantara ini. Selain daripada rujukan melalui penyampaian dan kertas kerja KH Dhiyauddin, saya tambahkan beberapa maklumat dari rujukan lain dan olahan ayat sendiri untuk penulisan kali ini.

Wali Songo

Wali secara bahasa (lughawi) ertinya sahabat atau juga pemimpin. Apabila disebut seseorang itu Wali, selain bermaksud dia adalah sahabat atau kekasih Allah, ia juga membawa erti sebagai seorang pemimpin dalam kalangan kaumnya.

Wali Songo adalah para Wali yang terkenal di Jawa yang telah berhasil menyebarkan Islam khususnya di Pulau Jawa dan pada umumnya di seluruh Wilayah Nusantara dengan cara yang penuh kedamaian. Wali Songo adalah para Ulama’ Sufi yang bergabung dalam Dewan Syuro Ulama’ Sufi yang berjumlah 9 orang. Tatkala seorang diantaranya wafat, maka akan ada penggantinya. Mereka masing-masing memiliki wilayah dakwah dimana mereka sebagai pemimpin dakwah bagi umat wilayah-wilayah tersebut. Dari aspek kepimpinan, mereka digelar Susuhunan disingkat menjadi sunan dan mereka saling bermusyawaroh dalam memilih pemimpin untuk mengelola pentadbiran dan kekuasaan pemerintahan Islam di Pulau Jawa seperti Kesultanan Demak, Kesultanan Cirebon, Kesultanan Banten, Kesultanan Pajang dan Kesultanan Mataram.

Para Wali Songo ini dari keluarga besar dan saling berkerabat. Mereka adalah keluarga keturunan ahlul Bait (keturunan Rasulullah s.a.w dari keturunan Imam Husain) melainkan Sunan Kalijaga dan anaknya Sunan Muria yang berketurunan Jawa asli. Makam mereka diziarahi sentiasa, tidak pernah putus daripada kunjungan orang awam sejak kewafatan mereka.

Disebut Wali Songo kerana jumlah mereka adalah 9 (songo). Nama-nama Wali Songo ialah :

Ada Tiga FASA kepemimpinan Wali Songo :

Fasa Pertama – dipimpin oleh Sunan Ampel.

Fasa Kedua – dipimpin oleh Sunan Giri.

Fasa Ketiga – dipimpin oleh Sunan Gunung Jati.

Peranan Dan Tanggungjawab Wali Songo

Sebagai Ulama’ pewaris Nabi, Wali Songo menjalankan amanah perjuangan dakwah Rasulullah s.a.w dan para sahabat. Oleh kerana itu, Wali Songo telah memainkan peranan yang sangat besar di zaman mereka. Ada TIGA peranan dan tanggungjawab utama wali songo, iaitu :

Sebagai pendidik, para Wali Songo menjadikan madrasah atau pesantren sebagai tapak asas pendidikan Islam Ahlul Sunnah Wal Jamaah dan Tasauf.

Penyatu Ummah. Wali Songo telah membangunkan Masjid sebagai pusat dakwah dan pusat gerakan persatuan ummah atas dasar semangat persaudaraan Islam dan gotong royong sebagai penyelesaian menyatukan masyarakat yang tidak bersatu antara satu sama lain akibat pengaruh sistem sosial yang berdasarkan Kasta ketika itu.

Agen pembaharu masyarakat. Tidak sekadar dakwah, para Wali Songo juga mendirikan Kesultanan sebagai tapak keabsahahan syariah, kemakmuran dan ke arah mewujudkan masyarakat yang adil serta mempunyai peradaban tinggi berteraskan ajaran Islam dan dalam masa yang sama tetap meraikan budaya setempat.

Prinsip & Stratergi Dakwah Wali Songo

Prinsip Dakwah Wali Songo sangat jelas iaitu membawa manusia kepada tauhid, akhlak yang baik sebagaimana yang dijelaskan dalam kandungan Al-Qu’ran dan Sunnah Rasulullah s.a.w. Mereka bertegas dalam soal aqidah, menyeru masyarakat agar tidak syirik kepada Allah. Sementara dalam soal syariat dan akhlak, Wali Songo mengajar, mentarbiyah masyarakat secara ‘live’ dan bertahap serta menyesuaikan dengan adat budaya setempat. Wali Songo menggunakan pendekatan bijaksana iaitu tidak menyerang adat atau ritual masyarakat ketika itu akan tetapi memasukkan unsur tauhid, Islamisasi dan memurnikan.

Jika ingin menyebut satu persatu pendekatan dakwah Wali Songo, ia terlalu banyak. Cuma, apa yang telah dikongsikan oleh KH Sidi Dhiyauddin, dakwah Wali Songo menerapkan TIGA pendekatan yang strategik dan efektif sebagaimana yang digariskan dalam Al Quran dalam surah An Nahl ayat 125

Wasilah Dakwah Wali Songo

Dalam mendidik dan berdakwah, Wali Songo banyak menggunakan media dakwah yang pelbagai ragam disesuaikan dengan keperluan, latar belakang usia serta sosio-budaya masyarakat. Media atau wasilah dakwah antaranya ialah:

Faktor-Faktor Yang Menentukan Kejayaan Dakwah Wali Songo

Kejayaan dakwah Wali Songo sangat jelas dan hal ini dibuktikan dengan tersebarnya Islam di Seluruh Jawa dan merentasi Nusantara. Keberhasilan dakwah Wali Songo ditentukan oleh faktor-faktor yang dikenalpasti seperti berikut :

Sebagai Ulama’ bahkan Wali, Wali Songo memiliki keperibadian yang mulia dengan akhlak terpuji sehingga mereka dipercayai, ditaati dan diteladani.

Para Wali Songo berdakwah tidak secara individu tetapi secara berkumpulan, tersusun, terancang atas dasar semangat syura dan kerjasama yang baik. Prinsip kepimpinan Wali Songo :

“Ing Ngarso Sung Tuladha : di depan memberi tauladan.
Ing Madya Mangun Karsa : di tengah masyarakat menunjukkan panduan dan motivasi.
Tut Wuri Handayani : di belakang memberi dokongan dan perlindungan. ”

Para Wali Songo menggunakan pelbagai method dan pendekatan yang disesuaikan dengan level (tingkatan) dan latar belakang budaya masyarakat serta tidak melalui kekerasan sehingga dakwah Wali Songo sangat komunikatif dan diterima tanpa paksaan.

Ajaran islam yang disebarkan oleh Wali Songo adalah ajaran tasauf yang sangat menekankan kasih sayang, persaudaraan dan gotong royong. Hal ini sangat sesuai dengan keperluan masyarakat yang saat itu sedang berpecah belah dan berada dalam konflik akibat ketidakstabilan politik dan ekonomi yang berpanjangan.

9 Kesimpulan Prinsip Dakwah Wali Songo

Kita percaya dan bersetuju bahawa memulakan langkah kejayaan dengan mencontohi panduan, petua dan prinsip orang yang sudah berjaya. Demikian juga dalam dakwah. Di Nusantara, gerakan dakwah Wali Songo disifatkan paling berjaya, paling damai dan mempunyai keunikan tersendiri sehingga penyebaran Islam berlaku secara asimilatif, lokal dan penuh damai. Maka sayugianya, kita mencontohi gerakan yang telah membuktikan kejayaan di Tanah Jawi. Prinsip-prinsip dakwah mereka jika dilihat masih kekal relevan sehingga kini kerana prinsip mereka berteraskan tauhid dan akhlak yang bersifat tetap. Adapun ‘form’ yakni bentuk atau teknik, terserah kreativiti masing-masing berdasarkan setempat, masyarakat dan budaya masing-masing.  Dasar atau prinsip dakwah Wali Songo ialah seperti berikut :

Wali Yang Membawa Salaman

Wali Songo merupakan pemimpin dan wali yang sangat dikenali oleh masyarakat Nusantara khususnya di Pulau Jawa sejak ratusan tahun dahulu. Kisah-kisah tentang mereka diceritakan sejak turun temurun hingga kini. Mereka memanfaatkan segala medium atas maksud berdakwah. Mereka juga datang dengan pelbagai karakter, bersesuaian dengan kehendak budaya ketika itu.

Sungguh, perjalanan dakwah dan kehidupan mereka telah meninggalkan inspirasi, tunjuk ajar dan pedoman akan betapa Islam itu benar-benar membawa salaman (kesejahteraan) dan kedamaian. Seperti air bergerak menyusup akar dan batu di hadapan.

Jelas sekali, gerakan wali Songo tidak mengajak kepada diri, kumpulan mereka atau madrasah mereka, tetapi hanya kepada Allah dan Rasul. Tidak penting diri mereka, bahkan mereka boleh menggunakan apa sahaja pihak, tokoh atau instrument yang berada di hadapan mereka sebagai wasilah dakwah mereka. Mereka bukan gerakan kemarahan, kebencian, dendam, radikal dan jauh sekali menzalimi orang lain. Mereka datang membawa seluruh bani adam kembali makrifat kepada Allah melalui wasilah  Rasulullah yang membawa cinta, adab serta adat. Dengannya, jiwa menjadi fakir dan sembuh dari pelbagai kejahatan hati, terbangun ibadah yang khusyu’, akhlak yang indah, membawa dakwah salaman, mewujudkan keadilan, kasih sayang, kedamaian dan rahmatan lil alamin.

“Menjernih Jiwa, Mendamaikan Nusantara”.

Sekian,

Angah Sunan LFO

Rujukan:


Ada Apa Pada Mugabe?

Orang Malaysia ni kuat politik sangat. Sampai Mugabe letak jawatan pun nak dikaitkan dengan politik Malaysia.

Itu sebabnya saya sentiasa menekankan “political neutrality” dan “non-partisanship”. Selain ia merupakan etika asas penjawat awam, ketaksuban terhadap politik kepartian sebenarnya boleh memandulkan minda dan daya intelek.

Ada pentaksub pro-pembangkang kata Mugabe macam PM. Pentaksub pro-pemerintah pula kata Mugabe macam mantan PM. Masing-masing “missed the point” apa masalah sebenar disebalik kebangkitan dan kejatuhan Mugabe. Mengapa bapa kemerdekaan Zimbabwe yang sepatutnya dirai sebagai wira bangsa menjadi begitu rupa.

Mugabe tak macam sesiapa pun. Mugabe is Mugabe. Kisahnya harus diteliti berdasarkan konteks sejarah dan sosial Zimbabwe.

Tentera yang menjatuhkan Mugabe bukan nak menegakkan hak rakyat atau hak demokrasi whatsoever. Mereka bukan tentera Thailand yang bertindak sebagai “pengadil” kepada pergelutan politik. Kepala tentera Zimbabwe, Constantine Chiwenga sendiri merupakan politikus parti pemerintah ZANU-PF (Zimbabwe African National Union—Patriotic Front) yang bermanfaat daripada rampasan tanah (“land grab”) yang diperkenalkan oleh Mugabe sejak tahun 2000.

Mereka menggulingkan Mugabe demi mempertahankan kroni mereka, Emmerson Mnangagwa yang dilucut daripada jawatan naib presiden. Mnangagwa ni bukan Nelson Mandela, dia merupakan orang kanan Mugabe yang banyak buat kerja-kerja kotor untuk Mugabe, sampai diberi gelaran “Crocodile” atas sifat kejamnya. Cuma kebelakangan ini Mugabe lebih percayakan isterinya Grace dan ingin menggantikan Mnangagwa dengan Grace.

Jadi, keseluruhan drama kudeta merupakan sebuah “ugly power struggle” yang tak akan memberi sebarang manfaat kepada rakyat Zimbabwe. Geng Mnangagwa-Chiwenga sebenarnya nak mempertahankan kedudukan ZANU-PF daripada dicabar oleh pembangkang (Morgan Tsvangirai dan Joice Mujuru) yang ingin memansuhkan dasar rampasan tanah Mugabe.

Al-kisahnya, sejak 2000 Mugabe memperkenalkan dasar populis yang merampas tanah daripada rakyat Zimbabwe berkulit putih dan diberikan kepada warga peribumi Afrika. Tapi dasar ini bukan saja tidak memberi manfaat kepada rakyat biasa malah merosakkan ekonomi. Masalah terbesar ialah ketirisan. Banyak tanah telah diambil oleh orang-orang seperti Mnangagwa dan Chiwenga. Produktiviti jatuh, eksport menjunam, dan lebih teruk, inflasi merayap.

Dasar Mugabe dilihat oleh Dunia Barat sebagai pelanggaran hak asasi manusia, maka Zimbabwe dikenakan sekatan ekonomi. Namun Zimbabwe dapat bertahan kerana adanya bantuan ekonomi China. Mugabe meneruskan dasar populisnya dengan retorik anti-Barat. Ramai yang buat spekulasi bahawa Chiwenga dapat menggulingkan Mugabe kerana dapat “tacit approval” daripada China: China tutup sebelah mata asalkan kepentingannya di Zimbabwe tidak tersentuh.

Kalau nak buat analogi, keadaan Mugabe lebih mirip Juan Domingo Peron, presiden Argentina dari 1946 hingga 1955. Seperti Mugabe, Peron juga memperkenalkan dasar ekonomi populis yang ingin mengambil hati rakyat massa tanpa mengambil kira kesannya terhadap ekonomi, akhirnya Argentina mengalami inflasi merayap dan menyebabkan Peron menjadi semakin tidak popular dan digulingkan oleh tentera pada 1955.

Seperti Mugabe, kesilapan Peron terbesar ialah percubaan untuk menjadikan isterinya, Eva Peron (kisahnya pernah difilemkan sebagai “Evita” lakonan Madonna) sebagai pewaris politiknya, satu tindakan yang menyebabkan Peron dibenci oleh ramai elit dalam kerajaan. Cuma, Eva telah meninggal dunia sebelum sempat menjadi naib presiden seperti yang dikehendaki Peron.

Kedua-dua Argentina dan Zimbabwe merupakan negara yang tumbang kerana legasi ketidakseimbangan ekonomi imperialisme dan kolonialisme Barat, dan dasar populisme yang gagal untuk merawat keadaan ketidakseimbangan tersebut.

Jadi, kalau kita boleh ketepikan politik buat seketika, banyak benda kita boleh belajar sebenarnya daripada perkembangan dunia. Daripada kes Zimbabwe ini saja kita dah boleh belajar pasal masalah pasca-kolonial di Afrika, masalah populisme di negara-negara Dunia Ketiga dan banyak lagi.

Bukannya siang malam politik politik saja. Get a life please.

Bacaan lanjut:
Sabelo J. Ndlovu-Gatsheni (2015). Mugabeism? History, Politics, and Power in Zimbabwe.


Bagaimana Inai Mewarnakan Rambut Dan Jari Anda?

Pokok inai atau istilah saintifiknya Lawsonia Inermis yang berasal daripada keluarga Lythraceae adalah pokok yang banyak tumbuh di benua Asia dan Afrika terutamanya di kawasan beriklim tropika seperti India, Yaman, Tunisia, Mesir, Arab Saudi, Pakistan, Iran, Iraq, Turki, Somalia, dan Sudan.

Ketinggian pokok inai boleh mencapai 2.6 meter, mempunyai banyak ranting, berbunga, dan juga berbuah.

Pokok inai tumbuh dengan sihat pada suhu antara 11-45oC. Pokok inai boleh dibiakkan dengan menggunakan keratan ranting dan biji benih.

Bagaimana daun inai menghasilkan warna merah?

Daun inai mengandungi sejenis molekul pewarna yang dinamakan Lawsone atau dalam istilah saintifik 2-hidroksil 1,4-naftakuinon yang tersimpan dalam bentuk isomer glukosida di dalam daun inai.

Warna inai yang merah terang tidak akan terhasil tanpa proses penyediaan yang betul.

Ini kerana lawsone tersimpan dalam daun inai dalam bentuk isomer glukosida.

Isomer glukosida akan menghasilkan aglikon dalam proses hidrolisis, dan aglikon akan bertukar kepada lawsone melalui proses pengoksidaan.

Isomer glukosida yang tersimpan dalam inai akan melalui proses hidrolisis dan bertukar menjadi lawsone.

Warna semulajadi Lawsone adalah oren kekuningan. Apabila daun inai dicampur dengan air limau, lawsone yang terkandung dalam daun inai berubah warna kepada merah terang. Ini kerana lawsone adalah sangat sensitif pada pH.

Pada pH yang rendah, warna lawsone menjadi merah terang, tetapi akan berubah kekuningan apabila pH meningkat.

Disebabkan itu, adalah digalakkan menggunakan bancuhan air limau untuk membancuh daun inai.

Kulit, kuku, dan rambut mengandungi sejenis protein yang dinamakan keratin yang melidungi kulit, kuku, dan rambut dari kerosakan.

Keratin terhasil daripada sejenis sel yang dipanggil ‘keratinocyte’.

Apabila inai disapu pada bahagian kulit, kuku, atau rambut, molekul lawsone yang terdapat dalam daun inai, akan menyerap masuk ke dalam kulit, rambut, dan kuku dan berinteraksi dengan keratin dalam tindak balas kimia yang dipanggil ‘Micheal Addition’.

Ini akan menghasilkan warna inai yang tidak mudah luntur. Jadi, warna inai akan kekal lama pada kulit, rambut, dan kuku.

Nak tahu mengapa rambut terasa kasar apabila memakai inai? Baca sini.

Juga baca pandangan Jabatan Mufti Negeri Perak berhubung hukum pemakaian inai.


Berapa Orang Perlu Bayar Untuk Dapatkan Identiti Anda Di Dark Web?

Mungkin ada sesetengah daripada kita yang merasakan diri mereka agak mahal – apabila membandingkan dengan jumlah perbelanjaan bil yang perlu ditanggung setiap bulan. Tetapi tahukah bahawa di laman web gelap (dark web), kos diri anda tidak seperti yang anda sangkakan.

Identiti individu dicuri dengan pelbagai cara, tetapi salah satu caranya adalah melalui pencerobohan pangkalan data. Penggodam mencuri identiti, nombor kad kredit dan banyak lagi dari pangkalan data. Tetapi mereka tidak menggunakannya untuk kepentingan sendiri. Sebaliknya, mereka menjual data tersebut kepada pembeli tertinggi di pasaran gelap versi internet.

Review.org baru-baru ini mengumpulkan data dari FBI dan Top 10 VPN untuk menilai jumlah harga pada setiap bahagian identiti digital anda. Walaupun terdapat banyak kes kecurian identiti, maklumat yang anda rasa amat berharga sebenarnya dapat diperoleh dengan harga murah.

Maklumat akaun bank anda berharga kira-kira $259.56 untuk diperoleh. Walaupun anda memasukkan kad kredit, kad debit, PayPal, dan perkhidmatan seperti Western Union, bil untuk semua di atas bernilai sekitar $636.90. Bukti identiti yang merangkumi maklumat lesen dan pasport pemandu anda turut boleh didapati, bahkan dengan harga yang lebih murah, sekitar $62.59.

Anda mungkin akan lebih terkejut apabila mengetahui apa lagi yang dijual di sana termasuklah akaun Postmates anda ($ 10.47), log masuk Fortnite ($ 11.33), dan profil aplikasi temu janji ($ 11.63).

Memikirkan berapa banyak yang anda harus rugi, sangat penting untuk anda mengambil langkah untuk melindungi semua data anda. Gunakan pengurus kata laluan untuk semua log masuk anda, jangan gunakan Wi-Fi awam, layari laman web melalui VPN, dan lindungi komputer rumah anda dengan rangkaian keselamatan.

RUJUKAN:

Identity Theft Report: The Cost of Your Identity on the Dark Web.https://www.reviews.org/internet-service/how-much-does-it-cost-to-become-you/


Kisah Manuskrip Maya Yang Terselamat Dari Dibakar Penjajah Sepanyol

Mitos penciptaan
merupakan suatu elemen yang lazim wujud dalam hampir setiap kebudayaan di
dunia. Sebelum mereka memeluk sesebuah agama, mitos penciptaan kebiasaannya
dijadikan sebagai tunjang kepercayaan bagi masyarakat yang mengamalkan fahaman
paganisme. Antara kebudayaan yang tidak ketinggalan dari mempunyai mitos
penciptaannya yang tersendiri adalah kebudayaan di Mesoamerika, sebelum bumi
mereka dinodai oleh penjajah-penjajah Sepanyol.

Mitos penciptaan
ini diabadikan oleh seorang penulis yang tidak dikenali di dalam sebuah
manuskrip yang dinamakan sebagai Popol Vuh. Terdapat variasi terjemahan yang
merujuk kepada maksud Popol Vuh, antaranya seperti ‘Kitab Nasihat’, ‘Kitab
Manusia’ atau lebih harfiah, ‘Kitab Tikar’.

Kononnya,
manuskrip ini dinamakan sebagai ‘Kitab Tikar’ kerana orang-orang yang mendengar
pembacaan manuskrip ini kebiasaannya akan duduk di atas tikar yang dianyam
tangan. Popol Vuh tidaklah memuatkan tentang mitos penciptaan semata-mata.

Di dalamnya
terkandung mitos penciptaan dunia, kisah pengembarana perwira legenda, mitos
penciptaan manusia dan sejarah serta genealogi para pemerintah Quiche sebelum
kaum asli itu dijajah oleh Kristian-Sepanyol pada kurun ke-16 Masehi. Kaum asli
Quiche merupakan salah satu cabang dari kebudayaan Maya yang menghuni bahagian
barat tanah tinggi wilayah Guatemala moden.

Lantaran
kandungannya yang sarat dengan kebudayaan dan sejarah Maya, maka tidak
hairanlah sekiranya Popol Vuh dianggap sebagai sebuah Ib’al atau instrumen yang mengandungi ilmu pengetahuan yang
mendalam. Walau bagaimanapun, kaum Quiche-Maya tidaklah menganggap Popol Vuh
ini sebagai kalam Tuhan. Hanyasaja ia manuskrip yang memerihalkan kisah purba justeri
ia dianggap keramat dan dimuliakan.

Manuskrip ini
ditulis pada tahun 1554-1558 Masehi oleh seorang individu tidak dikenali dari
kaum asli Quiche. Menurut catatan sejarah, manuskrip ini dihasilkan dengan
tujuan untuk memelihara dan menyelamatkan kebudayaan dan mitos Maya dari hilang
ditelan kekejaman penjajah Sepanyol.

Pada tanggal 12
Julai 1562 Masehi, satu musibah keilmuan yang dahsyat menimpa masyarakat asli
itu. Suatu musibah atau kerugian yang boleh kita bandingkan kesannya dengan
hancurnya perpustakaan-perpustakaan Baytul Hikmah di Baghdad di tangan Monggol,
walaupun bilangan manuskrip yang musnah sama sekali ketara bezanya. Dalam masa
satu malam sahaja, lebih 40 buah buku di kota Mani yang menyimpan khazanah
tradisi Maya hangus dibakar angkara seorang mubaligh Kristian yang bernama
Diego De Landa. Ribuan patung dan lukisan turut dibakar sama dalam kejadian
itu.

Lebih
menyedihkan, mubaligh yang membuat dajal ini adalah individu yang diberikan
kepercayaan oleh masyarakat asli Maya di sana. Begitu percayanya mereka
terhadap beliau sampaikan mereka dengan sukarela dan teruja menunjukkan
buku-buku pusaka mereka kepada De Landa – suatu kelebihan yang jarang sekali
diraih oleh mana-mana mubaligh Kristian yang lain.

Mujur, De Landa
tidak memiliki autoriti ke atas petempatan-petempatan asli Maya-Yucatan
(Yucatan merujuk kepada nama kawasan) di sebelah selatan. Kalau tidak, mungkin
bilangan buku yang dibakar itu jauh lebih banyak. Menurut rekod, hanya empat
karya Maya-Yucatan terselamat daripada musibah ini dan dapat diwariskan
sehingga sekarang, iaitu Dresde, Madrid, Paris Codices dan Chilam Balam (nama
tiga daripadanya merujuk kepada tempat naskhah itu dibawa). Melengkapkan
naskhah yang kelima adalah Popol Vuh, manuskrip dari Quiche-Maya.

Pada tahun 1701
Masehi, seorang lagi mubaligh Kristian dari Sepanyol diberikan akses ke atas
manuskrip Popol Vuh. Mujur, keperibadian mubaligh yang bernama Francisco
Ximenez ini berbalikan dengan De Landa. Meneruskan tekad si penulis Popol Vuh
yang mahu memelihara dan mewariskan kebudayaan masyarakatnya kepada generasi
mendatang secara khusus dan dunia secara umum, Ximenez mengambil tanggungjawab
untuk menyalin dan menterjemahkan naskhah tersebut ke dalam bahasa Sepanyol.

Walaupun naskhah
asli Popol Vuh hilang atau mungkin disembunyikan oleh kaum Quiche, naskhah
transkripsi Ximenez ini tersimpan rapi dalam jagaan Perpustakaan Newberry,
Chicago. Di dalam naskhah transkripsi dan terjemahan ini, Popol Vuh dibahagikan
kepada empat jilid.

Pada asalnya,
Popol Vuh ditulis dalam bentuk puisi panjang tidak dikelompok-kelompokkan
mengikut jilid – ciri yang mirip dengan puisi-puisi klasik Yunani mahupun Mesopotamia.
Walau bagaimanapun, wujudnya sebutan ataupun frasa ‘buku asal dan tulisan
purba’ dalam Popol Vuh seolah-olah mengisyaratkan bahawa Popol Vuh ini ditulis
berdasarkan sumber-sumber tulisan dan lisan yang lebih awal.

Sebahagian
penulis kontemporari menyebutkan bahawa Popol Vuh terdiri daripada tiga
bahagian, iaitu mitos penciptaan alam serta manusia, kisah pengembaraan perwira
legenda dan juga sejarah serta genealogi para pemerintah awal Quiche-Maya
sehingga kurun ke-16 Masehi, kurun di mana mereka dijajah oleh Sepanyol.

Dalam artikel
ini, kita akan membahaskan secara ringkas kandungan Popol Vuh mengikut
jilid-jilidnya, iaitu jilid satu sehingga empat.

JILID I – MITOS PENCIPTAAN ALAM

Popol Vuh
dimulakan dengan perenggan yang berbunyi, “Ini adalah sebuah catatan, catatan
tentang suatu zaman di mana alam masih lagi rapuh, masih kelam dan masih lagi
kosong di bawah langit. Masih belum ada seorang pun manusia, haiwan, burung,
ikan, ketam, pokok, batu, lembah, padang rumput mahupun hutan di dunia ini.
Hanya langit tunggal semata-mata. Permukaan bumi masih belum berbentuk. Hanya
laut tunggal di bawah langit.”

Seperti
mana-mana kepercayaan pagan yang lain, mereka memahami bahawa dunia ini
berbentuk rata, di ceruk bawahnya terletak Alam Kematian dan di atasnya pula
dibumubungi langit yang berbentuk kubah. Lebih kurang begitulah gambaran bagi
alam yang sedang dibicarakan oleh Popol Vuh ini.

Kemudian,
sekumpulan dewata ulung yang sebahagian sumber menamakannya sebagai Gucumatz
dan Tepeu mula mencipta dunia dan segala hidupan, kecuali manusia. Namun,
memandangkan haiwan-haiwan ini sama sekali tidak dapat bertutur kata apatahlagi
memuji dan mengagungkan para dewa, maka mereka pun mencipta manusia.

Dilihat sebagai
satu ciri unik yang tidak wujud dalam mitos-mitos lain, Popol Vuh menceritakan
bagaimana para dewa mengalami kegagalan demi kegagalan dalam menciptakan
manusia. Dalam cubaan pertama, mereka mencipta manusia daripada kayu. Makhluk
manusia ini sememangnya boleh bercakap dan berkembang biak di muka bumi. Namun,
mereka sama sekali tidak mempunyai hati dan perasaan. Malah, mereka juga
dihancurkan oleh badai banjir. Mereka yang terselamat pula kononnya diubah
menjadi monyet.

Ada pula yang
menyebutkan naratif bahawa manusia-manusia yang terselamat itu melupakan tujuan
penciptaan mereka iaitu untuk mengingati dan mengagungkan dewa-dewa yang
menciptakan mereka. Naratif ini kemudian membawa kepada naiknya dewata yang
dikenali sebagai Seven Macaw ke
tampuk kekuasaan. Bermula di sini, terhenti seketika penceritaan tentang mitos
penciptaan manusia dan Popol Vuh berpindah pula kepada kisah perwira legenda di
dalam jilid kedua dan ketiganya.

JILID II – WIRA KEMBAR MENGEMBALIKAN KEAMANAN DI
DUNIA

Jilid kedua ini
memerihalkan tentang dua orang putera kayangan yang bernama Hunahpu dan
Xbalanque, di mana kedua-duanya digelari sebagai Wira Kembar. Mereka berdua
dikisahkan mengatur niat dan perancangan untuk menundukkan Seven Macaw dan dua puteranya iaitu Zipacna dan Cabracan. Kononnya
pada masa itu masih belum ramai lagi manusia di muka bumi.

Kedua-dua wira
ini berasa kesal kerana dewata Seven
Macaw menabalkan dirinya sebagai raja dewa tanpa ada sesiapa pun yang
mencabar atau menuding kekurangannya. Seven
Macaw dikatakan enggan memperakui kedudukan dewa-dewa lain. Maka dalam
pengembaraan Wira Kembar ini, dikisahkan bagaimana mereka berdua memperdaya dan
memerangkap Seven Macaw berserta dua
puteranya sekaligus mengembalikan keamanan dan keseimbangan di dunia.

JILID III – PENGEMBARAAN WIRA KEMBAR DI ALAM
KEMATIAN

Memasuki jilid
ketiga, Popol Vuh membawa penceritaan ke garis masa yang lebih awal berbanding
kisah pada jilid kedua. Di dalam jilid ini, watak yang ditampilkan adalah
Hun-Hunahpu dan Vucub Hunahpu yang masing-masing adalah ayah dan bapa saudara
kepada Wira Kembar. Mereka berdua ini adalah anak kepada Xpiyacoc dan Xmucane,
makhluk kayangan pertama yang mencipta atau membiakkan manusia.

Dikisahkan
bahawa dua beradik ini menimbulkan kemurkaan raja dewa yang menguasai alam
kematian Maya, atau disebut sebagai Xibalba berikutan bunyi bising yang
terhasil daripada upacara bermain bola yang mereka lakukan. Bagi melampiaskan
kemurkaannya itu, raja dewa alam kematian pun memperdaya mereka berdua untuk
turun ke Xibalba dan menyahut cabaran untuk bermain bola. Dalam kesempatan itu,
Hun-Hunahpu dan Vucub Hunahpu dibunuh dan kepala Hun-Hunahpu digantung di
sebatang pokok Calabash yang terdapat di Xibalba.

Kemudian,
seorang puteri perawan yang bernama Xquiq (juga dikenali sebagai Dewi Bulan
Darah) berasa tertarik dengan kepala tersebut walaupun dipesan supaya tidak
mendekati pokok Calabish itu. Beliau mengingkari amaran tersebut dengan
menghampiri pokok berkenaan. Namun, kepala itu meludahi tangannya dan akibat
daripada itu, beliau pun mengandung.

Lantaran
kejadian tersebut, beliau diusir dari alam kematian dan diperintah untuk hidup
di alam bumi bersama Xmucane (ibu kepada Hun-Hunahpu). Berikutan kejadian yang
menimpa kedua puteranya itu, Xmucane enggan mempercayai Xquiq. Dua orang putera
yang dilahirkan oleh Xquiq juga enggan diterima dengan hati yang terbuka oleh
Xmucane.

Beliau
menyembunyikan kelengkapan bola milik Hun-Hunahpu dan Vucub Hunahpu kerana
tidak mahu kedua orang cucunya itu menetahui tentang nasib malang yang menimpa
bapa dan pakciknya itu, yang kemudian pasti akan mendorong mereka untuk turun
ke alam kematian dan membalas dendam.

Namun,
kelengkapan tersebut ditemui jua oleh Wira Kembar itu. Lantas, mereka berdua
pun turun ke Alam Kematian dan membunuh raja dewa Xibalba. Sesudah itu, Wira
Kembar mendaki Pokok Dunia dan naik ke langit di mana mereka menjadi matahari
dan bulan.

JILID IV – MITOS PENCIPTAAN MANUSIA DAN SEJARAH KAUM
QUICHE

Selesai
mengisahkan tentang pengembaraan wira-wira legenda, Popol Vuh kembali kepada
mitos penciptan yang ditinggalkan pada jilid pertama tadi. Dalam jilid ini,
Popol Vuh melanjutkan penceritaan dengan menyatakan bahawa para dewa mencipta
manusia dengan diperbuat daripada jagung.

Dalam kebudayaan
Mesoamerika, jagung dianggap sebagai tumbuhan suci dan makanan para dewa.
Justeru, tidak hairanlah sekiranya empat orang manusia pertama yang diciptakan
daripada jagung yang dikisahkan oleh Popol Vuh ini melahirkan manusia-manusia
yang sempurna sifatnya. Terkandung di dalam Popol Vuh:

“… Mereka
merupakan makhluk yang elok dan tampan rupa parasnya. Akal hadir kepada mereka
dan mereka pun mula melihat. Mereka melihat dengan sempurna, mengetahui segala
sesuatu yang di bawah langit, di sekitar langit, dan di bumi juga dengan
sempurna… Ketika mereka memandang, pengetahuan mereka semakin bertambah-tambah.
Pandangan mereka melangkaui pokok, menembusi batu, laut, gunung dan juga
daratan.”

Kesempurnaan ini
menghadirkan permasalahan yang tersendiri buat para dewa. Bagi mereka, manusia
diciptakan untuk mengagungkan mereka dan bukannya untuk memiliki sifat-sifat
kesempurnaan yang membolehkan mereka duduk setara dengan para dewa. Justeru,
para dewa pun melakukan pengubahsuaian terhadap ciptaan tersebut.

Kemudian,
manusia-manusia ini dikurniakan pasangan (isteri). Betapa gembiranya mereka
tatkala dikurniakan isteri sampaikan mereka yang pada asalnya diciptakan
daripada jagung ini sama sekali melupakan hakikat bahawa mereka dahulunya
pernah mengetahui segala sesuatu dan bahkan memiliki sifat yang setara dengan
dewa.

Manusia
kemudiannya beranak-pinak dan menanam tumbuhan – melangsungkan kitaran hidup
secara terus-menerus.

Popol Vuh
ditutup dengan kisah penghijrahan kaum Quiche dan juga lampiran genealogi
mereka. Di dalam bahagian ini juga dimuatkan pengenalan tentang dewa Gucumatz,
yang dikenali dalam kalangan kaum Maya di Yucatan sebagai Kukulkan, dan
Quetzalcoatl bagi kaum Aztec. Jilid keempat Popol Vuh ditutup dengan perenggan
berikut:

“Cukuplah
sekadar ini pengetahuan tentang kaum Quiche, memandangkan (kini) sudah tiada
lagi tempat untuk melihatnya. Terdapat buku asli dan tulisan purba (berkenaan
hal ini) yang dimiliki oleh raja-raja (kita yang dahulu), namun ianya telah
hilang kini. Namun begitu, segalanya berkenaan Quiche, yang kini dinamakan
sebagai Santa Cruz, telah pun dilengkapkan di sini.”

PENUTUP

Popol Vuh sangat
dimuliakan oleh kaum Maya secara umum dan Quiche-Maya secara khusus, yang mana
kini mereka memusatkan kebudayaan di sekitar Guatemala. Menerusi Popol Vuh,
sejarahwan dan ilmuwan-ilmuwan dalam bidang etnografi berpeluang mendalami
kebudayaan purba tamadun Maya, terutama berkenaan astronomi, konsep ritual,
keagamaan dan bermacam-macam lagi. Pemahaman terhadap teks Popol Vuh juga
sangat menyumbang dalam menafsirkan ukiran-ukiran batu yyang terdapat di
beberapa buah tapak arkeologi Maya.

Selain mengenali
dengan lebih lanjut kebudayaan dan mitos penciptaan kaum Quiche-Maya, Popol Vuh
juga memberikan seribu satu pengajaran dan iktibar tentang betapa pentingnya
pemeliharan khazanah ilmu.

RUJUKAN

Christopher
Minster. (3 Julai 2019). Overview pf the Popol Vuh. ThoughtCo.
https://www.thoughtco.com/the-popol-vuh-the-maya-bible-2136319

Joshua J. Mark.
(21 Mac 2014). Popol Vuh. Ancient History Encyclopedia.
https://www.ancient.eu/Popol_Vuh/

Wu Mingren. (11
April 2015). Popol Vuh: The Sacred Narrative of Maya Creation. Ancient Origins.
https://www.ancient-origins.net/artifacts-ancient-writings/popol-vuh-sacred-narrative-maya-creation-002893


Lagi Banyak Patung Terracotta Ditemui

Baru-baru ini, ahli-ahli arkeologi China menemui 25 buah patung terracotta di Lubang No. 1, Muzium Tapak Makam Maharaja Qin Shi Huang. Penemuan terbaru askar terracotta ini dianggap signifikan oleh komuniti arkeologi China kerana ia boleh membantu mereka memahami dan mengkaji tentera terracotta yang ada.

Antara patung terracotta yang ditemui ialah sebuah patung menyerupai seorang jeneral dengan satu lagi patung ialah patung pegawai berpangkat pertengahan. Kesemua 25 buah patung yang ditemui masih dalam keadaan baik. Mengikut kenyataan rasmi muzium di laman sesawang mereka, kesemua patung ini dipindahkan ke bilik perlindungan dan pemulihan bagi menjamin keselamatan mereka.

Terletak di timur laut wilayah Shaanxi, muzium ini meliputi kompleks makam Qin Shi Huang. Baginda bukan saja maharaja pertama Dinasti Qin tetapi juga merupakan maharaja pertama China. Bergelar raja Qin pada 247 SM, Shi Huang memperkukuh kedudukannya dan merampas banyak wilayah untuk diserap sebagai jajahan takluknya. Menjelang 221 SM, kedudukan baginda sudah tidak boleh dicabar sesiapa sekaligus membenarkan Shi Huang ditabalkan sebagai maharaja.

Teks-teks sejarah China langsung tidak menyebut tentang tentera-tentera terracotta ini. Kewujudan patung terracotta ini berkemungkinan untuk menaikkan status Shi Huang lebih-lebih lagi selepas baginda mangkat pada 210 SM. Dinasti Qin kemudiannya digulingkan dalam satu pemberontakan yang akhirnya membawa kepada pembentukan Dinasti Han sebagai dinasti maharaja China yang seterusnya.

Dinasti Han sudah pasti mahu memastikan semua rekod berkenaan Shi Huang dan pencapaiannya dihapuskan. Selain itu, sejarawan-sejarawan moden melihat tentera-tentera terracotta – lebih tepat, 8,000 tentera terracotta berperanan sebagai angkatan tentera yang mengikut arahan baginda di alam barzakh.

Pasukan arkeologi turut menjalankan ekskavasi di beberapa buah makam yang disyaki pegawai-pegawai istana era Shi Huang. Kerja ekskavasi di makam-makam ini telah digerakkan sejak 2013. Berdasarkan dapatan kajian dan penemuan artifak, kebanyakan pemilik makam merupakan orang berstatus tinggi dalam kerajaan. Antara artifak yang ditemui ialah 15 buah loceng dan patung-patung yang diperbuat daripada emas, perak dan gangsa.

Selain itu, pihak muzium turut memulihara beberapa artifak yang dikeluarkan daripada kawasan makam. Ini termasuk ukiran unta yang diperbuat daripada emas dan perak dan sebuah patung gangsa kecil yang mempunyai riak wajah muram dan memakai mahkota.

RUJUKAN

Global Times. (2022, 23 Januari). 25 new pottery figurines unearthed at Emperor Qinshihuang’s mausoleum significant for researches: archaeologists.

Jarus, O. (2022, 9 Februari). 20 ‘Terracotta Warriors’ discovered in pit around secret tomb of China’s 1st emperor. Live Science.


“Ops Ngayau 3” Binatang, 1971

BUKANNYA mudah membina sebuah negara yang aman dan merdeka. Malah walau sudah berdiri teguh sekalipun sentiasa ada sahaja petualang yang ingin menggugat keharmoniannya. Di Sarawak juga apabila kita berbicara konteks keamanannya tidak pernah kurang dengan cerita memerangi petualang komunis yang sentiasa tegar dengan cita-citanya suatu ketika dahulu.

Operasi Ngayau 3 atau Ops Ngayau 3 adalah salah satu daripada cerita pertempuran yang pernah berlaku di Sarawak atau secara lebih peristiwanya berlaku di Binatang (nama sekarang, Bintangor) Sarikei. Sekitar Oktober 1971 menyaksikan satu unit platun telah dikerah ke kawasan Sungai Garan setelah mendapat informasi daripada penduduk di sebuah rumah panjang di sana yang melihat kelibat segerombolan gerila komunis di kawasan mereka.

Unit platun ini dikenali sebagai Kompeni A daripada 1st Battalion Renjer dari Kem Pagar Ruyung, Sibu diketuai oleh Kapten Welther Wong Ak Tedong bersama-sama dengan 16 orang anggota unitnya. Kesemua mereka adalah anak-anak Sarawak yang menjadi sebahagian daripada “Bujang Berani” menyahut seruan ibu pertiwi pada ketika itu.

Usai menerima arahan, kesemua mereka menaiki trak tentera daripada Ibu pejabat Tactical menempuhi perjalanan darat Sarikei-Simanggang dengan melalui kawasan Sungai Kedup. Sampai sahaja ke satu kawasan kebun getah yang dikenali sebagai Skim Meradong, mereka telah diarahkan untuk mula menjejaki komunis di kawasan tersebut. Jadi bermulalah episod platun seramai 16 orang ini menyelusuri denai-denai hutan dengan penuh berhati-hati.

Namun apakan daya walau sudah lebih enam hari di dalam hutan, kelibat komunis tiada yang kelihatan seperti yang dilaporkan sebelumnya. Dengan bekalan makanan yang semakin berkurangan ditambahlagi anggota-anggota sudah mula keletihan menyebabkan akhirnya unit platun ini diarahkan untuk menuju ke satu lokasi di Jalan Pakan, Julau yang terletak di dalam kawasan Sungai Kedup.

Sudah menjadi kebiasaan untuk setiap operasi ketenteraan sudah tentu akan dihantar beberapa orang peninjau yang akan ke lokasi lebih awal. Kali ini Seksyen Komander iaitu Sarjan Joseph Mileng Ak Kilong telah mengarahkan Koperal Dajai Ak Anggie dan Renjer Unggek Ak Anti untuk membuat pemantauan terlebih dahulu. Setelah berjalan agak lama akhirnya sekitar jam 5 petang, mereka sampai ke lokasi yang diarahkan.

Setelah membuat penelitian itulah Koperal Dajai telah mengambil keputusan untuk menempatkan unit platunnya di satu pondok kosong yang mungkin ditinggalkan oleh penghuninya sebelum ini. Pondok itu dirasakan amat sesuai untuk anggota platunnya melepaskan lelah serta tidur semalaman setelah lama di dalam hutan. Walau Koperal Dajai membuat pilihan namun sejak dari awal lagi Renjer Unggek dikatakan tidak bersetuju dengan pilihannya. Alasan Renjer Unggek yang mengatakan nalurinya yang tidak berasa senang dengan keputusan itu tidak didengar oleh Koperal Dajai pada masa itu.

Apabila kesemua unit platun sudah tiba akhirnya Koperal Dajai telah membuat pembahagian tugas untuk anggotanya. Di saat-saat genting seperti ini segala kawalan sentri harus diutamakan demi keselamatan semua. Di samping itu ada juga yang diarahkan untuk menyediakan juadah berbuka puasa ala kadar memandangkan pada masa itu juga adalah bulan Ramadhan di Malaysia. Walaupun hanya tiga anggota beragama Islam yang terlibat iaitu Lans Koperal Berawi bin Jeraee, Renjer Arshad bin Shahrin dan Renjer Simahbut bin Sabiran, namun sudah menjadi kebiasaan bagi mereka akan menjamah makanan bersama-sama walau berbeza agama.

Mungkin kerana kesemua kepenatan setelah hampir seminggu di dalam hutan menyebabkan ramai anggota selepas makan terus dibuai mimpi. Cuma yang di dalam tugas sentri sahaja akan berjaga sepanjang malam sambil menunggu giliran tugasan mereka. Suasana malam yang pekat hanya diselang seli dengan beberapa salakan anjing daripada kawasan penempatan kaum Cina yang berdekatan. Ianya tidak begitu diambil pusing oleh sentri pada ketika itu.

Diketika kedinginan bening subuh iaitu sekitar jam 6 pagi, tiba-tiba unit platun ini dikejutkan dengan bunyi letupan yang membingitkan di kawasan mereka. Terkejut dengan suasana inilah ada antara mereka yang bangun bertempiaran mencari tempat untuk berlindung sambil mengangkat senjata mereka. Selang beberapa minit selepas bunyi letupan maka pondok tempat unit Platun Kompeni A mula dihujani dengan peluru daripada musuh. Dikala inilah mereka amat pasti bahawa mereka telah diserang hendap oleh gerila komunis.

Masih di dalam suasana kegelapan di waktu subuh dengan mentari masih lagi menyembunyi diri disebalik awan, 16 anggota platun terus membalas tembakan daripada kawasan mereka berlindung. Biar putih tulang, jangan putih mata, menyerah kalah tidak sekali, inilah semangat anggota keselamatan kita apabila berhadapan dengan serangan yang tidak diduga.

Disaat bertali arusnya peluru tanpa mata dari kedua-dua pihak, Renjer Arshad sempat menjumpai alat penghubung untuk melaporkan hal yang berlaku ke ibupejabat mereka. Dikatakan usai sahaja komunikasinya dengan pihak ibu pejabat, alat penghubung itu juga ditembak oleh gerila komunis sehingga rosak tidak boleh digunakan. Ini bermakna mereka sudah terputus komunikasi dengan sebarang bantuan. Sandaran adalah sepenuhnya di pihak mereka untuk berjuang berhabis-habisan.

Dengan segala pengalaman yang ada, Sarjan Joseph Mileng ak Kilong dan Koperal Dajai Ak Anggie cuba mengatur strategi untuk menyerang balas yang lebih sempurna ke atas gerila komunis. Dikala itu juga sudah terdengar sayup-sayup arahan daripada gerila komunis yang meminta mereka menyerah diri. Bukan namanya anggota renjer kita jika hendak menyerah sebegitu sahaja. Secara perlahan-lahan mereka mula mengatur barisan seadanya di sekitar pondok walaupun terpaksa merangkak.

Siaga segalanya dengan satu jeritan dari Koperal Dajai iaitu laungan keramat “Agi Idup Agi Ngelaban” kesemua anggota platun membalas dengan lebih jitu ke atas gerila komunis di hadapan mereka. Bom tangan dilontarkan ke atas komunis tanpa henti berserta dengan tembakan peluru. Ini menyebabkan komunis yang amat yakin sebelumnya sudah mula gentar. Asakan bertali arus itu menyebabkan mereka cuba untuk mengundurkan diri.

Melihat kepada tindak balas itulah, Sarjan Joseph Mileng mengarahkan Koperal Dajai dan Renjer Unggek untuk mengejar mana-mana komunis yang cuba melarikan diri pada waktu itu. Malah dia sendiri sudah berada jauh di hadapan mengejar mereka sementara yang lain diarahkan untuk bersiaga di sekitar pondok. Bayangkan hanya tiga anggota yang mengejar kumpulan komunis yang cuba melarikan diri kemudian berpecah kepada tiga kumpulan sememangnya sesuatu yang amat gila untuk dilakukan.

Diceritakan Renjer Unggek sendiri yang bertempur satu lawan dua dengan komunis pada satu lokasi telah tercedera terkena tembakan. Namun tanpa memperdulikan keselamatan dirinya tetap tidak beralah sehingga masih mampu membunuh kedua-dua komunis tersebut. Walau cedera, dikatakan Renjer Unggek tetap mengheret kedua-dua mayat komunis ini sehingga tepi jalanraya utama.

Dan pada ketika inilah beliau sudah didatangi oleh Sarjan Joseph Mileng, Koperal Dajai, Lans Koperal John, Renjer Rimau dan Renjer Balau yang keluar dari arah hutan yang sama. Dikatakan Renjer Unggek sudah bersedia untuk mengangkat parangnya bagi mengadakan upacara Ngayau keatas dua mayat komunis itu jika tidak ditegah oleh Sarjan Joseph Mileng. Kalaulah ini berlaku mungkin sudah ada komunis yang terlerai kepalanya daripada badan seperti adat Ngayau yang sememangnya sudah serasi di dalam penghidupan masyarakat Dayak Borneo suatu waktu dahulu.

Sekitar jam 7 pagi barulah bantuan tiba dengan kekuatan yang lebih besar. Komunis yang melarikan diri dijejaki sehingga sehabis mungkin. Ops Ngayau 3 yang berlaku pada tanggal 27 Oktober 1971 ini menyaksikan lima anggota komunis berjaya dibunuh dengan Renjer Nyambong Ak Bansa terkorban sebagai bunga bangsa kerana terkena tembakan peluru musuh di bahagian kepala.

Tiga anggota unit platun pula tercedera iaitu Renjer Unggek di bahagian pinggang, Lans Koperal Malang di bahagian kaki kiri manakala Renjer Arshad di bahagian mukanya. Sementara itu dikatakan kesemua anggota unit platun ini turut mempunyai masalah pendengaran selama lebih kurang dua minggu lamanya. Ianya impak daripada letupan daripada pihak komunis sewaktu serangan hendap.

Atas keberanian yang tidak terhingga serta khidmat bakti cemerlang sewaktu Ops Ngayau 3 ini, Sarjan Joseph Mileng ak Kilong (anak Iban dari Ketalit, Kapit), Koperal Dajai Ak Anggie (anak Iban dari Rumah Penurin Betong, Saribas, Sri Aman) dan Renjer Unggek Ak Anti (anak Iban dari Rumah Engkang Sungai Paku, Ulu Mujung, Kapit) telah dianugerahkan Pingat Gagah Berani oleh Yang Dipertuan Agung Sultan Abdul Halim Al-Haj pada tanggal 23 Disember 1971.

Agi Idup Agi Ngelaban!

-HB-

#LestWeForget
#KamekSayangSarawakBah

Rujukan:

1. http://renjervalour.blogspot.my/2005/09/pgb-awards-bestowed-upon-sergeant.html

2. http://zulheimymaamor.blogspot.my/2014/01/medal-recipients-of-courage-malaya.html

3. http://www.nas.gov.sg/archivesonline/private_records/record-details/1a25749d-ac7b-11e6-9af5-0050568939ad


Russia Nak Klonkan Tentera Yang Dikaitkan Sebagai Yakjuj Makuj

Seorang menteri Rusia mencadangkan DNA orang Scythia dan kuda mereka diklon dari kawasan perkuburan Scythia berusia 3,000 tahun di Tuva, Siberia. Menteri Pertahanan Rusia, Sergei Shoigu tidak menyatakan mengapa beliau berminat dengan idea sedemikian. Tetapi melihat dari kedudukannya sebagai antara pemimpin yang dipercayai Presiden Vladimir Putin, Shoigu melihat ten.te.ra klon ini boleh menjadi sokongan kepada angkatan pertahanan Rusia hari ini.

Kawasan perkuburan lama Tunnug menempatkan ma.yat-ma.yat pah.la.wan Scythia bersama kuda mereka terletak di satu kawasan yang dikenali sebagai Lembah Raja-Raja di Tuva. Semasa usaha ekskavasi dimulakan sekitar tiga tahun lepas, pasukan pengkaji arkeologi dari Rusia dan Switzerland mendapatkan khidmat seorang pawang tempatan dengan tujuan memastikan usaha ekskavasi tidak mencetuskan kemarahan makhluk halus yang berada di situ.

Memandangkan kebanyakan kubur terletak di kawasan permafrost, peluang mendapatkan DNA diperlukan untuk usaha pengklonan dilihat cerah. Shoigu mula dikenali sejak kebelakangan ini kerana mengetuai aktiviti keten.te.raan Rusia yang aktif di kawasan sempadan Rusia-Ukraine. Yang pasti, menerusi ekskavasi di lembah berkenaan, ia mengesahkan bahawa ini merupakan antara perkuburan Scythia terawal direkodkan.

Orang Scythia merupakan puak nomad yang bergerak sekitar kawasan steppe Eurasia dari sempadan utara China hinggalah wilayah-wilayah Laut Hitam. Puak ini mula berkuasa dari abad ketujuh hingga abad ketiga Sebelum Masihi dengan melancarkan operasi pantas di Timur Tengah dan Pergunungan Caucasus. Operasi sebegini membenarkan mereka memainkan peranan penting sebagai pemain politik di wilayah berkenaan.

Menurut sejarawan Yunani Herodotus, puak ini memakai mantel yang diperbuat daripada kulit dan rambut musuh-musuh mereka. Selain itu, mereka turut menggunakan teng.ko.rak musuh mereka sebagai cawan minuman termasuk da.rah musuh yang ditewaskan.

Ketika ini, usaha ekskavasi terus berjalan tatkala situasi di sempadan Ukraine-Rusia terus diperhatikan oleh kuasa-kuasa global. Para saintis berharap dapat menemui ma.yat serupa dengan ma.yat seorang puteri raja lengkap dengan tatu di sebuah makam di Pergunungan Altai, Siberia.

RUJUKAN:

Stewart, W. (2021). Does Putin really need another ar.my? Russia’s defence minister wants to CLONE 3,000-year-old ancient wa.rr.iors from remains found in Siberia (and their horses to boot). Daily Mail.

Sumber gambar: Alexey Mikhailov/Persatuan Geografi Rusia


Legenda Serigala Jadian Yang Mengganas Di Perancis

Sebut saja serigala jadian, kita membayangkan rak.sa.sa itu hanya wujud dalam alam fiksyen. Antara filem yang mengangkat subjek ini ialah The Wolfman, Teen Wolf dan Van Helsing. Tetapi tidak ramai tahu di Gevaundan, Perancis pada pertengahan abad ke-18, ia dihantui oleh legenda serigala jadian!

Antara mangsa rak.sa.sa ini ialah seorang budak perempuan bernama Jeanne Boulet, 14 tahun. Pada Jun 1764, dia pergi menggembala haiwan ternakan keluarganya di sebuah lembah berhampiran Sungai Allier. Tidak lama selepas itu, penduduk tempatan menemui ma.ya.tnya penuh dengan kecederaan parah.

Pada awalnya, penduduk pada ketika itu menganggap Boulet merupakan mangsa se.ra.ngan serigala. Lumrah bagi kanak-kanak menggembala ternakan secara bersendirian. Dan haiwan liar seperti serigala merupakan cabaran biasa untuk kehidupan luar bandar.

Tetapi semua itu berubah apabila penduduk mendapat lebih banyak berita kema.ti.an membabitkan pengembala seperti Boulet. Pada setiap ma.ya.t, ada saja kecederaan parah dan dalam sesetengah kes, kehilangan anggota badan. Ini menimbulkan rasa takut terhadap makhluk yang digelar La Bete atau Si Rak.sa.sa.

Makhluk ini menghantaui Gevaundan dari 1764 hingga 1767 dan meragut lebih 100 nyawa. Bagaimanapun, ada sejarawan percaya angka sebenar kema.ti.an ialah melebihi 300 orang. Dalam tempoh sama, lebih 100 ekor serigala dibu.nu.h di Gevaundan. Bagaimanapun, tidak diketahui sama ada serigala bertanggungjawab untuk semua se.ra.ngan berda.ra.h atau tidak.

Susulan se.ra.ngan-se.ra.ngan ini, pengembala-pengembala mula keluar secara berkumpulan sebagai langkah keselamatan. Tetapi ia dilihat sama sekali tidak menakutkan La Bete, sebaliknya lebih banyak se.ra.ngan dilaporkan. Menjelang musim luruh 1764, kisah La Bete menjadi bualan di seluruh negara.

Ia tersebar luas gara-gara tindakan seorang editor akhbar Courrier d’Avignon bernama François Morénas. Selepas Pe.ra.ng Tujuh Tahun England-Perancis tamat pada 1763, beliau berdepan masalah kronik: tiada berita sensasi untuk akhbarnya. Apabila mendengar kisah La Bete di Gevaundan, Morenas menjadikannya sebagai berita sensasi sekaligus mendedahkan apa yang berlaku di wilayah berkenaan.

Liputan La Bete turut dibantu oleh keterangan saksi, sesetengah daripadanya ditokoktambah untuk elemen dramatik. Contohnya, seorang saksi menggambarkan rak.sa.sa itu mempunyai renungan seperti sya.it.an. Dan pada musim sejuk 1764, Morenas meletakkan La Bete sebagai rak.sa.sa bertaraf mitos seperti singa Nemean.

Liputan La Bete yang dibuat Morenas turut disokong oleh cerita mangsa yang terselamat. Misalnya, pada Januari 1765, sekumpulan remaja berjaya menghalang haiwan itu daripada menye.ra.ng mereka dengan batang kayu. Tetapi cerita mangsa yang paling terkenal ialah Marie-Jeanne Valet. Wanita yang digelar Perawan Gevaundan itu berjaya meni.k.am dada La Bete dengan pi.s.au ba.yo.net.

Bagi sesetengah orang, kisah La Bete ibarat peluang menempa nama dalam sejarah atau menebus kesilapan lampau. Bagi Kapten Jean-Baptiste Duhamel, beliau merekrut ramai orang tempatan untuk membantunya memburu La Bete pada musim luruh 1764. Walaupun berspekulasi haiwan itu ialah kucing besar dan bukan serigala, Duhamel gagal menangkapnya.

Kisah La Bete turut menarik minat Raja Perancis ketika itu, Raja Louis XV. Selepas mendapat tahu kisah keberanian kumpulan remaja yang melawan La Bete, baginda memberi ganjaran kepada mereka dengan ketua kumpulan itu mendapat pembiayaan pendidikan percuma.

Mahu membuktikan bahawa baginda berjiwa rakyat, Louis XV mengutus sekumpulan pemburu diketuai Jean-Charles Vaumesle d’Enneval pada Mac 1765. Bagaimanapun, usaha kumpulan itu mendapatkan La Bete tidak berhasil.

Enggan berputus asa, Louis XV mengutus salah seorang pengawal peribadi baginda, Francois Antoine. Kali ini, kumpulan pemburu diketuainya berhasil membu.nu.h seekor serigala bersaiz besar pada 21 September 1765. Ban.gk.ai serigala itu kemudiannya dihantar ke Paris sebagai bukti an.ca.man La Bete tamat. Antoine kemudiannya diberi ganjaran lumayan oleh baginda atas usahanya itu.

Jika Louis XV menyangka an.ca.man La Bete ke atas Gevaundan telah berakhir, sangkaan baginda meleset. Dua bulan selepas itu, se.ra.ngan La Bete kembali menjadi berita panas di seluruh negara. Malu dengan kegagalan mereka, pihak berkuasa dan media memilih untuk tidak mengendahkan an.ca.man La Bete. Ini menyebabkan penduduk tempatan terpaksa menyelesaikan hal tersebut sendiri.

Akhirnya pada 19 Jun 1767, seorang pemburu tempatan bernama Jean Chastel berjaya mene.mb.ak ma.ti seekor haiwan besar yang didakwa sebagai La Bete. Sejak itu, tiada lagi laporan se.ra.ngan rak.sa.sa itu dilaporkan. Saksi yang melihat ban.gk.ai haiwan berkenaan mendakwa ia mempunyai kepala yang besar dan campuran warna kulit berwarna merah, putih dan kelabu.

Selama berabad lamanya, ramai orang mempunyai teori masing-masing tentang La Bete. Ada mendakwa La Bete ialah seekor serigala jadian tetapi ia ditolak oleh komuniti saintifik. Bagaimanapun, wujud legenda tempatan di mana Chastel mene.mb.ak ma.ti haiwan berkenaan dengan pe.lu.ru perak.

Ada pula berpandangan La Bete ialah haiwan yang asing dalam kalangan penduduk tempatan seperti singa atau hyena. Ahli biologi Karl-Hans Taake percaya rak.sa.sa tersebut ialah seekor singa muda di mana rupa haiwan tersebut sudah pasti menakutkan penduduk tempatan. Singa ini berkemungkinan ma.ti akibat termakan daging bera.c.un yang diletakkan sebagai perangkap di sekitar Gevaundan.

Tetapi sejarawan Jay M. Smith pula percaya La Bete sebenarnya terdiri daripada beberapa ekor serigala bersaiz besar. Beliau melihat hal ini gagal diambil kira kerana liputan sensasi akhbar seperti akhbar terbitan Morenas, Courrier d’Avignon. Akibat pendedahan sensasi itu, ia mewujudkan histeria dalam kalangan penduduk selama beberapa tahun.

RUJUKAN

Arreseigor, Juan Jose Sanchez. (2021, 21 Oktober). Did a ‘werewolf’ really DITAPIS France in the 1700s?. National Geographic.


P*rang Crimea: Kekalahan Memalukan Russia Ditangan Uthmaniyah

Per*ng Crimea, (Oktober 1853 – Februari 1856), adalah peristiwa per*ng yang berlaku di sekitar Semenanjung Crimea antara pihak Inggeris, Perancis, dan Turki Uthmaniyyah menentang Russia, mereka turut menerima bantuan sokongan pada Januari 1855 dari tentera kerajaan Sardinia-Piedmont.

Per*ng itu berpunca dari konflik kuasa besar di Timur Tengah namun secara tidak langsung sebenarnya disebabkan oleh tuntutan berbentuk alasan dari Russia iaitu untuk melindungi subjek Ortodoks mereka daripada pemerintahan Kesultanan Uthmaniyyah.

Faktor utama yang lain adalah pertikaian antara Russia dan Perancis mengenai hak istimewa gereja Ortodoks Russia dan Katolik Rom di tempat-tempat yang dianggap sebagai suci di Palestin.

Namun, tahukah anda kenapa British dan Perancis membantu Uthmaniyyah menentang Russia semasa Per*ng Crimea pada tahun 1853?

Kerana, jika Uthmaniyyah bersendirian menentang Russia yang turut dibantu oleh tentera sukarelawan Bulgaria, sesungguhnya, dalam keadaan Empayar Uthmaniyyah yang sedang ketinggalan jauh dari segala aspek kemajuan teknologi ketenteraan itu, Russia pasti mampu mengalahkan Uthmaniyyah dengan mudah.

Namun begitu, mengapa British dan Perancis bersungguh-sungguh bantu Uthmaniyyah? Sedangkan di rantau tersebut Uthmaniyyah adalah satu-satunya kerajaan Islam yang paling dekat dari segi geografinya dengan kerajaan-kerajaan Eropah yang lain, dan telah beratus tahun cuba dijatuhkan kerajaan-kerajaan asing tetapi gagal.

Walau bagaimanapun pada waktu itu Uthmaniyyah telah pun sedang melalui fasa kejatuhan, bahkan mereka sebenarnya sudah mulai lemah selepas era Sultan Suleiman Qanuni, pengaruh bangsa Turki sedang berkurang.

Empayar yang dahulu pernah digelar sebagai salah satu dari “Empire Of Gunpowder” sedang ketinggalan jauh dari segi kemajuan teknologi terutamanya penghasilan senjata api. Manakala Empayar Russia semakin meningkat kuat dan sempadannya amat luas, jadi, jika Russia menang, ia akan mengakibatkan:

AKSES BEBAS UNTUK RUSSIA MELALUI SELAT BOSPORUS DAN DARDANELLES

Sekiranya Russia memenangi Per*ng Crimea, mereka paling tidak pun pasti akan berjaya menuntut akses percuma melalui laluan Selat Bosporus dan Dardanelles. Kapal per*ng Russia tidak lagi tersekat di Laut Hitam dan mereka mampu belayar terus ke Laut Mediterranean.

Situasi ini sangat berpotensi besar menjadi ancaman terhadap setiap kepentingan yang dimiliki oleh Inggeris dan Perancis, sekurang-kurangnya yang berada di sekitar bahagian timur laut seperti Cyprus, Malta, Suez dan lain-lain.

PERUBAHAN KUASA POLITIK BALKAN

Russia juga sudah tentu akan menuntut kemerdekaan bagi pihak setiap kerajaan-kerajaan kecil di Balkan yang sedang berada dibawah wilayah kekuasaan Empayar Uthmaniyyah sejak berabad-abad yang lalu.

Oleh kerana populasi masyarakat di negara-negara ini kebanyakannya merupakan penganut aliran Kristian Ortodoks dan etnik Slavik asli, mereka ter*ng lagi bersuluh sedang berkongsi persamaan budaya dan keturunan genetik dengan orang Russia.

Sekiranya Russia berjaya merdekakan mereka, tidak syak lagi mereka pasti akan mengambil langkah segera menjadi pihak sekutu Russia yang kuat, adakah kita ingat British akan gembira jika sekiranya kuasa dan geografi Russia semakin membesar dan kuat? Sebagaimana pemikiran teori konspirasi tahyul sentiasa meracuni fikiran kita dengan menganggap mereka sebagai “wayang”?

Kesimpulan

Sekiranya Russia memenangi Per*ng Crimea, tentera lautnya akan mendapat akses mudah ke bahagian timur Laut Mediterranean di mana ia boleh mengancam kedaulatan wilayah pihak Inggeris dan Perancis.

Sekiranya Russia memenangi Per*ng Crimea, mereka akan memberi tekanan kepada pemerintah Uthmaniyyah untuk membebaskan negara-negara Balkan yang sudah tentu akan menjadi negara “client states” yang setia untuk Russia.

Oleh itu, Russia pada dasarnya akan menjadi kuasa yang paling kuat di Eropah. Malahan, sejak dahulu lagi kuasa-kuasa besar di Eropah begitu konsisten mengambil langkah tertentu bagi mencegah situasi sebegitu dari berlaku semenjak beberapa abad sebelumnya.

Maka pihak British dan Perancis perlu menghalang Russia daripada meraih kemenangan dengan membantu Empayar Uthmaniyyah walaupun pada waktu itu Uthmaniyyah merupakan kerajaan Islam yang paling British mahu jatuhkan.

Jika British hendak mengambil kesempatan menghancurkan Uthmaniyyah secara sepenuhnya pada waktu itu, ia tidak berbaloi bagi British kerana Uthmaniyyah sememangnya sudah lemah, jadi British dan Perancis ber*nggapan bahawa Uthmaniyyah hanyalah sekadar mudharat kecil dan boleh dijatuhkan pada bila-bila masa sahaja.

Manakala Russia adalah dianggap sebagai mudharat besar yang membawa ancaman serius. Usaha mereka membantu Uthmaniyyah membawa kejayaan, Russia dikalahkan hingga Perancis dikritik teruk oleh Karl Marx kerana sebagai sekutu, mereka gagal memainkan peranan yang penting.

Per*ng Crimea menandakan titik perubahan bagi sejarah Kerajaan Russia. Per*ng ini menyebabkan penurunan kekuatan tentera Russia dengan mendadak, kegawatan ekonomi dan melemahkan pengaruh Russia di Eropah, semua ini memerlukan puluhan tahun untuk dipulihkan sepenuhnya.

Penghinaan itu memaksa golongan elit yang berpendidikan di Russia bagi mengenal pasti apa sebenarnya masalah Empayar Russia lalu mereka menyedari pentadbiran Russia memerlukan reformasi dari dasar. Mereka melihat pemodenan negara yang pesat sebagai satu-satunya cara untuk memulihkan status Russia sebagai kuasa Eropah.

Oleh itu, per*ng menjadi pemangkin kepada reformasi institusi sosialis Russia, reformasi itu turut melibatkan isu perhambaan, keadilan, pentadbiran tempatan, pendidikan, dan ketenteraan.

Bahkan kesan dari Per*ng Crimea sebenarnya turut menyumbang terhadap perkembangan semangat nasionalisme Russia yang akhirnya memacu Russia ke arah revolusi, sebelum menjadi sebuah kerajaan republik sosialis yang besar.


Selsema Hidung China (Koronavirus) Meleleh Ke Saudi

2020 bermula dengan beberapa peristiwa tidak baik. Donald Trump dan Hassan Rouhani gayanya nampak macam sudah bersedia. Tetapi Per*ng Dunia Ketiga tidak berlaku pula, walaupun Iran hilang Qassem Soleimani.

Tidak lama kemudian China pula kena ‘selsema kelawar’ (COVID-19) yang sampai sekarang membuatkan semua orang kegusaran. Mujurlah dalam masa beberapa minggu kebelakangan ini, kes-kes koronavirus terbaru semakin menyusut.

Sejak 21 Februari 2020, kadar penularan COVID-19 tidak mencapai +1% pun. Antara 21 hingga 26 Februari pun, pertambahan kes baru hanya sekitar +3.4% (+0.5% kes sehari). Tetapi COVID-19 masih belum ditemui penyelesaian secara total.

Keberkesanan dari segi pengurusan China yang menyebabkan penurunan pada kadar penularan. Tetapi sekarang, kes-kes terbaru di negara luar China pula yang menggusarkan.

Amerika Syarikat pun nampak gaya macam terngadah juga. Trump telah mengambil tindakan drastik pada tahun 2018. Buat pertama kali dalam sejarah, Amerika Syarikat membatalkan program tindakbalas peny*kit. Jadi bila COVID-19 datang ke Amerika Syarikat, semuanya jadi haru biru sedikit.

Tetapi tiada yang lebih haru biru berbanding Korea Selatan. Lebih mengejutkan, punca penularan utama di sana agak pelik. Kalau dilihat secara mendalam, satu mazhab agama Kristian yang bertanggungjawab dengan krisis kesihatan di Korea Selatan.

Begini ceritanya,

Setiap hari Ahad rakyat Korea yang menganuti agama Kristian mazhab Shincheonji wajib menyertai upacara keagamaan di gereja. Sebarang keuzuran takkan diterima sebagai alasan untuk berkecuali. Kalau terlepas hari Ahad, wajib gantikan pada hari-hari lain.

Bila Wuhan disahkan dalam keadaan kritikal, Gereja Shincheonji Jesus cuba membuat hubungan dengan pengikut-pengikut di sana. Malah ada ahli kumpulan mereka dikuarantin di Wuhan.

Taksub dengan kepercayaan karut mereka bahawa Wuhan ialah “God’s Kingdom”, Shincheonji yang asalnya satu agama minoriti telah menyumbang separuh daripada 1,000 kes COVID-19 di Korea Selatan.

Sampai sekarang Korea Selatan masih bergelut untuk mencari penyelesaian. Banyak pihak telah menghentikan perkhidmatan penerbangan ke Korea Selatan buat masa sekarang.

Malah Korea Utara pun sedang menerima padah juga. Siap ada yang baru disyaki saja terus dijatuhkan h*kuman m*ti.

Jepun selaku negara jiran China tidak terkecuali. Shinzo Abe telah mengisytiharkan penutupan semua sekolah sebagai usaha menghentikan penularan COVID-19. Sehingga tarikh 28 Februari 2020 sahaja,  penambahan 15 kes baru dilaporkan di Hokkaido menjadikan jumlah 226 kes di Jepun.

Seorang perempuan Jepun disahkan positif COVID-19 selepas berkongsi bas persiaran dengan pendatang-pendatang dari Wuhan. Selepas bacaan suhu rendah, dia diklasifikasikan sudah sembuh pada 6 Februari, perempuan tersebut pun dibenarkan pulang.

Sakit tekak dan dada pada 21 Februari membawanya kembali ke hospital dimana dia disahkan menghid*p COVID-19 buat kali kedua. Setakat ini perempuan ini sahaja yang menghid*p COVID-19 sebanyak dua kali.

Sebagai langkah persediaan memandangkan dua negara ini (termasuk Itali) sedang kritikal, Arab Saudi telah mengambil langkah paling mengejut. Buat masa sekarang semua ibadah umrah digantung sementara untuk memastikan penularan COVID-19 dapat dihentikan.

Tindakan Raja Salman mempunyai asas yang begitu kukuh, kerana umrah merupakan antara ibadah yang mengumpulkan ribuan malah jutaan orang di dua tempat utama umat Islam iaitu kota suci Mekah dan kota Madinah.

Keputusan ini dibuat susulan pengesahan lebih 220 kes di seluruh Timur Tengah. Dan jika gelombang kedua ini tidak diselesaikan, satu persoalan besar boleh dibuat untuk status ibadah haji yang semakin menghampiri.

Apa-apa pun kita hanya boleh doakan yang terbaik supaya perkara tersebut tidak berlaku

RUJUKAN:


Tun Perak: Genius Melayu Yang Dilupakan

Sepertimana tajuk yang tertulis diatas, peranan tokoh hebat ini sebenarnya kurang diambil berat oleh sesetengah dari kita terutamanya anak muda. Jika kita lihat filem-filem serta drama di TV jarang sekali watak tokoh besar ini dimainkan. Masyarakat kita lebih sibuk dengan watak Hang Tuah yang masih menjadi misteri kepada ahli-ahli sejarah sehingga ke hari ini.

Namun tokoh besar ini tak perlu kita susah-susah memikir dari mana dia berasal dan siapa keturunannya kerana maklumat tentang tokoh ini lebih realiti dari Hang tuah. Kalau kita ibaratkan sejarah England Hang Tuah ialah King Arthur dan pedang saktinya yang menjadi lagenda dan misteri yang penuh dengan mitos manakala Tun Perak pula sesuai disamakan dengan Sir Francis Walsingham atau juga William Cecil yang melahirkan banyak keturunan perdana menteri dan ahli politik.

Amat mengejutkan apabila saya baca bahawa ada pihak yang lansung tidak mengenal siapa Tun perak malah ada juga pihak yang mencemuh mereka apabila mereka mahu mewartakan tapak perkuburan Tun perak.

Anda tahu apa yang mereka kata? ‘Tun perak tu siape, tak penting pun lainlah kalau hang tuah semua orang kenal’. Terkedu dan sayu rasa dihati saya menatap tulisan tersebut. Saya tidak sangka ada juga orang yang berfikiran cetek, jumud dan buta sejarah seperti ini! Kalau lah Tun Perak masih ada tentu dia kecewa. Maka atas dasar simpati terhadap keluarga Tun Perak yang sekarang masih ada di Melaka maka saya akan paparkan untuk anda artikel mengenai tokoh agung ini.

Hari ini kita akan memperbincangkan satu persatu sumbangan beliau dan melihat betapa besarnya pengaruh dan kepimpinan beliau dalam membangunkan Melaka dan bangsa Melayu itu sendiri. selepas ini diharap jangan ada lagi yang mempersoal siapa itu Tun Perak berbanding hang tuah. jika tiada Tun Perak saya percaya Hang tuah juga tidak akan kemana.

Para pembaca semua, sebenarnya ada banyak aspek yang melibatkan sumbangan beliau dalam menjadikan Melaka sebuah negara yang maju, antaranya adalah seperti berikut:

1. Kuasa Melantik Sultan

Bendahara merupakan pemilik wibawa fizikal yang terbesar dalam kalangan pembesar-pembesar Melaka . Oleh itu, Tun Perak selaku bendahara Melaka mempunyai kuasa untuk melantk seseorang raja. Lazimnya, beliau akan memilih raja yang mempunyai pertalian darah dengannya. Misalnya, seperti perlantikan Sultan Alauddin Riayat Syah yang dilantik sebagai sultan Melaka merupakan anak saudara kepada Tun Perak.

Selain itu, boleh dilihat juga peranan dan sumbangan Tun Perak dalam menjadi penasihat sultan. Tun Perak juga merupakan king maker penting dalam membuat pilihan yang tepat dalam memilih seorang putera yang akan ditabalkan menjadi sultan.

Walau bagaimanapun, tidak semestinya seorang putera raja akan terus diangkat atau ditabalkan menjadi sultan. Kuncinya adalah muafakat dan keadilan, baik bagi raja atau sultan yang akan menduduki takhta kerajaan mahupun dalam kalangan individu yang dipertanggungjawbkan tugasnya.

Secara idealnya, selain dari adil, raja-raja Melaka juga harus memenuhi syarat-syarat yang telah ditetapkan. Hal ini terkait rapat dengan kontrak sosial yang telah dipersetujui diantara Demang lebar daun dan Sri tri buana.Terdapat empat syarat bagi menegakkan daulat sebagai seorang pemerintah. Hal ini dubuktikan dengan lebih jelas dalam undang-undang perlantikan seorang sultan ;

“adapun syarat segala raja-raja itu atas empat perkara : pertama ampun

(merciful), kedua murah (generous), ketiga perkasa (courageous),

keempat melakukan hukumannya dengan kaharnya

(to give his verdict decislvely). Itulah sifat segala raja-raja itu

pada zamandahulu kala, turun-temurun, datang sekarang.

Inilah kanun namanya ”

Raja yang adil akan dihormati dan disanjungi oleh rakyat. Perkara inilah yang sering ditekankan oleh Tun Perak ketika menjadi bendahara Melaka. Bukan sahaja dalam menasihati raja malahan ketika melakukan tugas yang lain juga seringkali Tun Perak menasihati pengikut-pengikutnya mengenai hal ini.

Hal ini dilihat jelas sewaktu Tun Perak mengecam perbuatan Temenggung Seri Maharaja kerana Temenggung telah meminta agar Sultan Mahmud membunuh seorang anak tempatan yang tidak besar kesalahannya sehingga perlu dijatuhkan hukuman bunuh.

Hal ini amat ditentang oleh bendahara Tun Perak kerana beliau kuatir perbuatan membunuh itu akan menjadi kegemaran sultan. Bendahara mengecam perbuatan Temenggung itu dengan berkata bahawa ;

“hai, hai ; lihatlah Seri Maharaja, anak harimau di ajarnya makan daging,

dia kelak ditangkapnya.”

2. Merancang Strategi Ketenteraan Yang Ampuh

Jawatan dan amanah yang diberikan oleh sultan dan penduduk Kelang telah mendorong Tun Perak untuk menceburi bidang pentadbiran lalu menjadi sebahagian daripada birokrasi kerajaan Melaka. Pada awal abad ke-15 telah timbul persaingan antara kerajaan-kerajaan di seluruh kepulauan Melayu. Hal ini dapat dilihat apabila kerajaan siam mempunyai agenda yang tersendiri iaitu untuk menakluki kesemua kerajaan di kepulauan Melayu termasuklah Melaka.

Oleh itu, kesemua negeri di Tanah Melayu haruslah menghantar wang emas dan menyembah raja siam bagi menunjukkan kesetiaan dan pengakuan mereka akan ketuanan Melayu-siam Sri Dharmaraja terhadap negeri mereka. Namun, akibat daripada kesedaran kerajaan Melaka yang tidak mahu negeri itu bertuankan raja siam, maka mereka telah mengingkari segala perintah tersebut.

Keadaan ini telah mencetuskan kemarahan kerajaan siam Sri Dharmaraja, lalu mereka telah menghantar angkatan tentera yang telah diketuai oleh Panglima Awi Cakri (Ok-P’ya Cakri). Dalam serangan inilah telah memperlihatkan kebijaksanaan dan bakat yang ada pada diri Tun Perak.

Dibawah institusi ‘kerah’, kerajaan Melaka telah mengarahkan agar kesemua pembesar dan penghulu di setiap daerah untuk mencari tenaga tentera dalam kalangan rakyat bagi memperthankan kerajaan Melayu Melaka pada ketika itu termasuklah daerah kelang. Tun Perak selaku penghulu Kelang pada ketika itu telah diarahkan untuk mengerah pengikut dan hulubalangnya ke Melaka. Disinilah bermulanya perlaksanaan strategi Tun Perak dalam mempertahankan Melaka.

Antara strategi beliau adalah Tun Perak telah mengarahkanseluruh penduduk Kelang sama ada lelaki, wanita, dan kanak-kanak untuk bersama-sama menyertai misi mempertahankan Melaka. Walaupun strategi ini dikatakan pelik, namun ianya sangat praktikal. Menurut Tun Perak, tentera lelaki kelak akan berperang untuk mempertahankan Melaka dengan bersungguh-sungguh,

“…..kurang-kurang ia berlawankan Duli Yang di-Pertuan, lebiah ia berlawan (kerana) anak dan isterinya.”

Dalam perlaksanaan strategi ini dapat dilihat bahawa ramai tentera siam mati lalu mereka telah mengalah lalu berundur dari Melaka.

Kejayaan perlaksanaan strategi mempertahankan Melaka daripada serangan siam telah membuktikan kepada semua akan bakat yang dimiliki oleh Tun Perak. Oleh yang demikian, hal ini telah menyebabkan sultan Melaka beranggapan bahawa tidak wajar sekiranya Tun Perak terus mentadbir Kelang lagi kerana bakatnya amat diperlukan untuk membangunkan kerajaan Melaka.

Oleh itu, Tun Perak telah diarahkan untuk berpindah dan mendiami Melaka. Selain itu, beliau juga telah dilantik menjadi Bentara Melaka. Seperti yang kita ketahui, Tun Perak merupakan seorang yang berpegang kepada prinsip dan falsafah, “…dianugerahi oleh raja Melakapedang sebilah…peliharalah baik-baik, usahakan, jangan diberi berkarat, kemakanan matanya.”

Berdasarkan prinsip ini, maka beliau telah berkhidmat dengan cemerlang sehingga diangkat menjadi Perdana Menteri, duduk di Seri balai Istana, setara dengan Seri Nara Diraja yang ketika itu memegang jawatan sebagai Bendahara Melaka.

Kehebatan ilmu dan strategi dalam peperangan yang terajui oleh Tun Perak memang sudah teruji dalam awal penglibatan beliau dalam bidang pentadbiran Melaka. Selepas menjawat jawatan sebagai seorang Bendahara Melaka, tugas utama yang diberikan kepada beliau adalah untuk mengetuai angkatan tentera laut Melaka untuk menangkis dan mengalahkan serangan tentera laut siam.

Menyedari akan kelemahan yang dimiliki dalam menangani serangan hebat dari siam, Tun Perak telah tampil dengan dengan satu lagi strategi yang baik iaitu strategi psikologi yang mana beliau telah menggunakan “puntung api” berdekatan dengan pantai Batu Pahat iaitu pantai sebelum sampai ke kawasan pantai Melaka.

Walaupun strategi ini nampak sangat melucukan tetapi ia merupakan satu serangan psikologi yang dapat melemahkan semangat tentera siam apabila mereka melihat puntung api berada di seluruh kawasan pantai mereka mula beranggapan bahawa tentera Melaka adalah sangat ramai dan hal ini amatlah menakutkan tentera siam kerana bilangan tentera siam tidak dapat menangani tentera Melaka yang begitu ramai.

Hasilnya, Melaka telah menang dalam pertarungan ini. Kekalahan siam juga telah memberi peluang kepada Melaka untuk menyerang Pahang yang pada ketika itu berada tanah taklukan Sri Dharmaraja. Semasa peperangan yang berlaku di Pahang, Tun Perak sekali lagi telah mengetuai angkatan tentera Melaka.

Sebagai seorang pemerintah yang berkaliber akhirnya Tun Perak telah dilantik untuk menjadi Bendahara Melaka yang merupakan jawatan eksekutif tertinggi dalam hirarki pentadbiran awam dan ketenteraan. Tome Pires dalam catatannya telah menyatakan bahawa ;

“…captains-general, whom they call Paduca Raja. These are a kind of viceroy,

who is the next to the king. To this man all the mandarins do reverence…the

Bemdara is the hingest in the kingdom. The Bemdara is a kind of chief-justice

in all civil and criminal affair…He can order any person to be put to death, of

whatever rank and condition, whether nobleman or foreigner, but first of all

he must inform s the king , and both decide the matter in consultation with

the Laksamana and the Tumunguo.”

Selepas tahun 1440-an, dengan kedudukan dan kuasa fizikal tertinggi yang dimiliki oleh Tun Perak telah menjadikan kedudukannya dalam birokrasi pentadbiean Melaka semakain selesa. Selepas kemangkatan Seri Nara Diraja Tun Ali yang merupakan iparnya, jawatan Penghulu Bendahari ini telah diserahkan kepada Tun Tahir bin Tun Ali dan memegang gelaran yang sama iaitu Seri Nara Diraja.

Selain itu, Tun Mutahir bin Tun Ali juga telah dilantik untuk menjadi Temenggung Melaka dan memegang gelaran Seri Maharaja. Seterusnya, Tun Abdullah yang merupakan anak bongsu kepada Tun Ali juga telah dilantik menjadi pembesar istana dan digelar Seri Nara Wangsa. Dalam keadaan ini dapa dilihat hampir semua raja-raja dan pembesar Melaka mempunyai pertalian persaudaraan dengan Tun Perak.

Oleh yang demikian, boleh disimpulkan bahawa Tun Perak sewaktu menjadi bendahara Melaka, beliau telah dikelilingi oleh kaum kerabatnya sendiri.4 Hal ini telah memberikan stu peluang yang baik kepada Bendahara Tun Perak untuk membangunkan dan memperkukuhkan lagi kedudukan Melaka sebagai sebuah empayar yang berjaya.

3. Pakar Hubungan Diplomatik

Kejayaan-kejayaan yang diperoleh daripada peperanagn telah menyebabakan Melaka mengubah strategi hubungan diplomatiknya dengan siam terutamanya. Dalam hal ini Tun Perak telah menyarankan agar melaka berbaik-baik dan menjalinkan hubungan diplomatik dengan siam.

Hal ini kerana Tun Perak dapat melihat manfaat sekiranya kedua-dua buah kerajaan ini berdamai dan menjalinkan hubungan secara profesional. Keadaan ini ditambah lagi dengan hubungan baik yang terjalin antara China dengan Melaka iaitu China telah mengiktiraf Melaka sebagai sebuah negeri yang berada dibawah jagaannya.

Perkara ini telah menjadi anatra faktor utama siam bersetuju untuk menjalinkan hubungan diplomatik secara profesional dengan Melaka. Dalam hal ini Tun Perak telah menyatakan bahawa ;

“…..daripada banyak seteru, baik banyak sahabat.”

Hal ini telah dititikberatkan oleh sultan dan akhirnya kedua-dua buah kerajaan ini telah bersetuju untuk sama-sama berhubungan dan saling bergantungan antara satu sama lain bagi mencapai keamanan dan keharmonian dalam menjalankan pelbagai aktiviti yang melibatkan kedua-kedua buah negeri ini.

4. Membangun dan Memperluaskan Ekonomi Melaka

Dasar politik serta hubungan diplomatik yang diamalkan oleh Tun Perak telah berjaya menarik perhatian seluru dunia untuk menjalinkan hubungan negeri ini. Hal ini ditambah lagi dengan perkembangan ekonomi di selat Melaka sekaligus menjadikan Meaka sebagai sebuah pusat perdagangan dunia. Pengawalan laluan perdagangan laut dan penguasaan kawasan-kawasan yang berpotensi untuk menyumbang kepada pembangunan ekonomi Melaka telah menyebabakan empayar ini terus berkuasa di seuruh kawasan perdagangan selat Melaka.

Kebijaksanaan Tun Perak dalam menarik para pedagang datang ke Melaka merupakan satu sumbangan yang tidak dapat dinilai oleh kita. Perlaksanaan undang-undang seperti Hukum Kanun Melaka dan Undang-undang Laut Melaka amat menitikberatkan hal keadilan pedagang, pembeli, dan faedah yang bakal diperoleh oleh kerajaan telah menjadi satu platform bagi pembangunan ekonomi Melaka.

Dalam kaedah dan tatacara tertentu dalam urusan pengawlan baranagn dan penghasilan dari kegiatan berdagang dan berniaga, bandar Melaka telah bangun menjadi sebuah emporium antarabangsa. Selain itu, kebajikan para pedangan juga telah dititiberatkan oleh Tun Perak. Oleh yang demikian, gudang-gudang dan rumah tumpangan telah diwujudkan di pelabuhan Melaka bagi menarik perhatian para pedagangan untuk singgah ke Melaka. Di samping itu, diwujudkan juga tempat untuk membaiki kapal-kapal dagangan yang telah rosak akibat daripada ditiup angin monsun.

Selain itu, penguasaan politik secara langsung terhadap kerajaan-kerajaan di Tanah Melayu dan sumatera melalui penaklukan telah membolehkan pengawalan keatas bahan-bahan mentah serta barang dagangan untuk dibekalkan kepada pedagang asing. Contohnya pedagang dari China yang amat memerlukan bahan-bahan dan barangan daripada kepulauan Melayu untuk dibawa pulang ke negara mereka.

Selain daripada dasar perluasan kuasa, dasar diplomatik yang diamalkan oleh Melaka dengan negeri-negeri lain di sekitarnya telah memberikan seribu satu kebikan kepada Melaka. Seperti yang dikatakan oleh Tun Perak mengenai hubungan diplomatik yang terjalin antara Melaka dengan siam bakal memberikan manfaat kepada kedua-dua pihak terbukti apabila kerajaan siam membekalkan beras ke Melaka untuk diperdagangkan dan menampung keperluan masyarakat Melaka. Persengketaan yang telah ditamatkan oleh Tun Perak ini akhirnya telah membuahkan hasil seperti yang telah dinyatakan sebentar tadi.

5. Mewujudkan Sistem Pentadbiran yang berkesan

Kebijaksanaan Tun Perak sebagai bendahara Melaka telah berjaya mewujudkan satu sistem pemerintahan dan pentadbiran yang amat efektif dan sistematik sehingga boleh bertahan selama empat generasi pemerintahan sultan. Hal ini dapat dibuktikan dalam catatan Tome Pires yang menyatakan bahawa ;

“..Bemdara (Bendahara) is the highest in the kingdom.”

Hal ini dapat dilihat sekiranya sultan berangkat ke tempat lain atas urusan rasmi, maka segala urusan pentadbiran akan diserahkan kepada pembesar-pembesar dan ia diketuai oleh bendahara Tun Perak. Keadaan ini dapat dilihat sewaktu Sultan Mansur Sah dan rombongannya telah berangkat ke Majapahit atas urusan rasmi.

Oleh itu, sultan telah menitahkan agar bendahara yang akan menjaga dan menerajui pucuk pimpinan kerajaan sewaktu ketiadaan baginda di Melaka. Hal ini dapat dibuktikan apabila sultan bertitah dengan menyatakan bahawa ;

“maka Bendahara Paduka dan Seri Nara Diraja dan Seri Bija Diraja dan

segala menteri hulubalang yang besar-besar sekaliannya ditinggalkan

oleh Sultan Mansur Syah menunggui negeri”

Oleh yang demikian, segala tugas sultan akan dipikul oleh Tun Perak ketika ketiadaan sultan di Melaka. Para pembesar yang lain juga akan mempunyai tugas mereka iaitu turut bersama-sama menerajui pentadbiran negeri seperti yang telah diamanahkan oleh sultan. Kerjasama yang ditunjukkan oleh semua pembesar telah menunjukkan berlakunya persefahaman dan saling bergantungan antara pembesar-pembesar untuk terus menjaga keharmonian kerajaan Melaka.

Setelah lebih kurang sepuluh tahun Tun Perak memegang jawatan sebagai bendahara Melaka dibawah Sultan Mahmud, iaitu setelah berkhidmat kepada empat orang sultan Melaka. Pada tahun 1498, Tun Perak telah meninggal dunia dalam usia yang lanjut. Dibawah pentadbiran Tun Perak, empayar Melaka telah berkembang dengan pesat sehingga beliau dianggap sebagai ‘Pembina Empayar’.

Pelbagai perubahan dan pembaharuan telah dilakukan oleh Tun Perak utuk memastikan Melaka muncul sebagai sebuah kuasa yang besar dan disanjungi hingga keseluruh pelusuk dunia. Kewibawaannya sebagai seorang pemimpin amatlah dikagumi hingga ke hari ini kerana kebijaksanaannya dalam mengatur pelbagai strategi telah menyebabkan Melaka dapat meluaskan pengaruhnya hingga ke luar semenanjung Tanah Melayu.

Selepas kematian Tun Perak, Sultan Mahmud telah melantik Tun perpatih Putih yang merupakan adik kepada Tun Perak untuk menjadi bendahara dan mendapat gelaran sebagai Bendahara Putih. Bendahara baru masih lagi meneruskan segala dasar yang dilakukan oleh Tun Perak, namun beliau tidak dapat mengawal segala tindakan yang dilakukan oleh Sultan Mahud dan akhirnya kerajaan Melayu Melaka telah jatuh ketangan Portugis. Maka disini dapat dilihat berakhirnya zaman kegemilangan Kesultanan Melayu Melaka dan pembesar-pembesarnya. Sekian wallah hu a’lam.

~ASJ~


Falsafah-Falsafah Etika Dalam Code Geass

Al-kisah, diceritakan tentang seorang dapunta terbuang, adapun baginda teramatlah bengis akan negaranya. Maka, dihimpunkan kekuatan berjuta manusia bagi melupuskan bapanya, Maharaja Charles zi Britannia. Dibekalkan dengan kuasa Geass, bermulalah petualangan seorang lagenda bernama Lelouch vi Britannia, sang pemberontak.

Eksperimen Pemikiran: Cincin Gyges

Katakanlah anda sedang berjalan-jalan di dalam hutan dan terjumpa cincin aneh. Anda membawa pulang cincin tersebut dan memakainya. Tiba-tiba, perkara yang pelik berlaku. Anda menjadi lutsinar! Oleh kerana panik, anda mencabut kembali cincin tersebut dan kembali menjadi normal. Selepas itu, anda memakai cincin itu balik dan kembali menjadi lutsinar. Waktu itu, anda mula sedar bahawa anda mempunyai kuasa untuk menjadi lutsinar melalui cincin tersebut.

Menyedari kuasa cincin tersebut, anda mula memikirkan bagaimana untuk mengeksploitasikan kuasa ini dengan sebaiknya. Anda teringat bahawa beberapa hari yang lepas, anda telah dibuli oleh seseorang. Mungkin inilah masanya untuk membalas kembali. Sewaktu anda dalam perjalanan ke rumahnya, anda terserempak dengan kedai emas. Anda mempunyai kuasa untuk menjadi lutsinar, orang takkan perasan dengan kewujudan anda. Sekiranya kalau anda mencuri barang kemas di kedai tersebut, orang takkan perasan.

Kemudian, anda berfikir lagi. Sekirnya barang kemas yang dicuri itu dijual, anda boleh gunakan wang tersebut untuk bermacam-macam perkara. Anda boleh berlibur ke seluruh dunia, membeli gajet canggih, mungkin juga pergi ke rumah artis kegemaran anda untuk lihat kehidupan mereka…termasuk semasa mereka sedang mandi, dan pelbagai lagi. Persoalan di sini adalah dengan perolehan kuasa tersebut, apakah yang anda patut buat? Apa yang anda akan buat?

Inilah eksperimen pemikiran yang disoal oleh Socrates terhadap Thrasymachus dalam karya agung Plato, Republik. Menurut Thrasymachus, kita sepatutnya curi barang kemas tersebut dan lakukan perkara-perkara yang kita idamkan. Menurutnya, eksperimen pemikiran Cincin Gyges sendiri telah membuktikan kita takut untuk mengambil peluang kerana takut kantoi dan ditangkap. Melalui cincin tersebut, kita berjaya elakkan diri daripada ditangkap, oleh itu, kita ialah manusia yang tak cerdik kalau tak ambil peluang ini bagi memenuhi impian kita.

Walau bagaimanapun, Socrates mempunyai pandangan yang berlainan. Beliau beranggapan sebab kenapa manusia takut untuk lakukan perkara tersebut bukanlah kerana takutkan pihak berkuasa, tapi kerana nilai keadlian itu tersemat dalam diri kita. Mencuri, mengintai, membunuh, itu semua ialah perkara yang jahat dan mampu untuk merosakkan masyarakat. Apa yag menjadikan kita manusia ialah kerana kita mengaplikasikan ilmu, dan teknik pengaplikasian itu bermakna kita meletakkan perkara pada sesuatu tempat, bermakna kita ialah insan yang menegakkan keadilan.

Persoalan utama di sini ialah, apa itu keadilan? Apa yang menjadikan sesuatu itu adil? Sebagai contoh, kalau anda gunakan cincin tersebut untuk membunuh pembunuh bersiri, bukankah itu perkara yang adil? Pada masa yang sama, anda telah melakukan pembunuhan, bukankah itu bermaksud anda seorang yang tak adil? Sepatutnya hal tersebut diserahkan kepada pihak berkuasa. Oleh itu, Plato memberitahu kita bagaimana untuk mengenal pasti bagaimana untuk untuk tahu perkara itu adil ataupun tak.

Secara analogi, saya yakin tak ramai yang dapat memikirkan syurga. Semua orang berbeza-beza pandangan, tapi semua dapat fikirkan apa yang dimaksudkan dengan ‘sangat indah’. Kalau kita minta mereka lukiskannya, kita akan dapati pelbagai jenis lukisan yang cantik-cantik belaka, dan ada yang lebih cantik dari kesemua lukisan.

Oleh kerana ada satu lukisan ini sangat cantik, makan kita anggap lukisan itu tercantik. Walaupun lukisan itu tak menggambarkan keadaan syurga yang sangat cantik, tapi sebab lukisan itu yang paling cantik, makan lukisan itu dianggap sebagai yang paling dekat dengan rupa ideal syurga. Sebagaimana kecantikan, keadilan juga sama dengannya. Kita mungkin tak mampu nak jumpa keadilan yang sempurna, tapi konsep keadilan yang paling dekat dengan ideal itulah yang paling tepat. Jadi macam mana nak cari? Dengan meletakkan perkara tersebut sesuai di tempatnya yang paling layak (sebab itulah falsafah Socrates-Plato ini selari dengan falsafah agama Ibrahim, seperti Islam).

Kes ini sama dengan anime Code Geass. Watak utama kita, putera terbuang Lelouch telah diberi kuasa Geass yang mampu mengawal dan memerintah manusia secara mutlak. Pada masa yang sama, dia sangat berdendam terhadap empayar Brittania. Jadi, apa yang patut dia lakukan dengan kuasanya? Dia memilih untuk hancurkan empayar tersebut kerana ingin mengetahui siapa pembunuh ibunya, Maharani Marianne dan juga untuk mencipta dunia di mana adik perempuannya, puteri Nunally mampu hidup dengan aman tanpa sebarang ancaman konspirator. Sepanjang perjalanannya, dia telah melakukan pelbagai kerosakan dan manipulasi sehinggalah dia berjaya menjadi Maharaja Brittania.

Tema 1: Utilitarianisme

Kalau ikutkan, saya tak nak sentuh ideologi ini lagi sebab sudah diceritakan dalam artikel Nisekoi dan juga artikel admin Zamir berkenaan Madara tapi sebab falsafah ini sangat berkaitan dengan personaliti Leluoch, jadi saya sentuh kembali. Dalam falsafah utilitarianisme, apa yang penting ialah penghujungnya, bukan cara. The end justifies the means. Seperti yang saya sebut sebentar tadi, sepanjang perjalanannya, dia telah melakukan pelbagai kerosakan dan manipulasi sehinggalah dia berjaya menjadi Maharaja Brittania.

Sebagai contoh dalam Perang Narita, dia telah meletupkan bukit di situ dan menyebabkan tanah runtuh berlaku. Sekalipun efisien, taktik ini menyapu habis kesemua orang di situ, termasuk rakyat biasa di kaki bukit tersebut. Lelouch menganggap perkara itu hanyalah ralat dalam perkiraanya. Perkara yang sama terjadi semasa dia meruntuhkan benteng di Tokyo dan mengakibatkan kematian yang banyak termasuk rakyat biasa yang tak bersalah.

Menyedari bahaya kumpulan Geass, Lelouch telah bertindak drastik dengan menghantar sekumpulan skuadron bagi menyerang dan membantai ahli-ahli Geass di tempat persembunyian kumpulan ini. Rata-rata ahli ini ialah kanak-kanak kecil. Kalau kita fikir sejenak, membunuh kanak-kanak yang tak bersalah ialah perkara yang sangat tak bermoral, tapi bagaimana kalau kanak-kanak itu akan menyebabkan masalah yang sangat besar di masa depan? Katakanlah kalau ahli-ahli Geass ini tak mempunyai prinsip moraliti yang baik seperti Lelouch dan Nunally, apa yang akan jadi? Mereka akan membawa kecelakaan di masa depan dan oleh itu harus dilupuskan. Perkara ini sebenarnya ada disoal dalam kisah Nabi Musa dan Nabi Khidir, tentang kenapa Nabi Khidir membunuh seorang kanak-kanak.

Semasa dia menjadi Maharaja, Lelouch telah meminta untuk menjadi ahli UFN (seperti UN) supaya dia dapat terlibat dalam kesatuan diplomatik ini. Menyedari kemasukan Brittania ke dalam UFN akan menyebabkan Lelouch menjadi Yang Di-Pertua UFN kerana wilayah yang besar, YDP Kaguya bertindak dengan menyuruh empayar Brittania memecahkan kawasan jajahannya menjadi negara bebas. Lelouch yang sudah pun memikirkan tentang perkara ini bertindak menghantar askar-askarnya dan menangkap diplomat-diplomat UFN sebagai tebusan dan akhirnya, Lelouch berjaya menjadi YDP kedua UFN sekaligus mendapat kemenangan diplomatik.

Kesemua tindakan Lelouch sepanjang dia menjadi Maharaja adalah bersebab. Baginda sedar tentang kejahatan empayar Brittania, maka dia memilih untuk hentikan semua ini. Baginda telah menjadikan dirinya sebagai diktator, menghancurkan sistem bangsawan, memerangi kumpulan Black Knights, menculik diplomat dan pelbagai lagi perkara untuk menjadikan dirinya sebagai orang yang sangat jahat, supaya segala kejahatan Brittania itu tertumpu kepadanya.

Baginda akhirnya dibunuh oleh Zero pada episod akhir sebagai simbolik bahawa Diktator Lelouch telah berjaya ditumbangkan dalam komplot yang dirangka oleh Lelouch sendiri. Baginda menghancurkan sistem bangsawan kerana penyalahgunaan kuasa dan juga sistem kasta yang tak adil. Baginda menyerang dan menculik kesemua diplomat UFN bagi menunjukkan pemerintahan mutlak itu sangat teruk, secara tak langung memberi isyarat kaedah diplomatik sebagai jalan yang terbaik seperti yang dilakukan oleh UFN.

Akhir sekali, Baginda dibunuh oleh Zero bagi memberi mesej bahawa kejahatan telah ditumbangkan. Dalam fahaman utilitarianisme Lelouch, penghujungnya itulah yang terpenting dalam misinya bagi mewujudkan dunia yang aman, sekalipun korban itu adalah dirinya. Lelouch selama-lamanya dikenang sebagai diktator maha jahat yang akhirnya mati dibunuh, walaupun dialah hero yang sebenar.

Tema 2: Deontologi Kant

Seteru Lelouch ialah Kururugi Suzaku, yakni sahabat baiknya sendiri. Saya kira hal ini agak menarik kerana antitesis bagi falsafah utilitarianisme ialah falsafah deontologi. Deontologi ialah falsafah berkenaan kepentingan tugas seseorang manusia sebagai pokok moraliti, berbanding utilitarianisme yang menjadikan kebahagian majoriti sebagai pokok moraliti.

Suzaku ialah seorang yang sangat berpegang pada prinsipnya sendiri. Dia berpendapat bahawa segala kejahatan di dunia (baca: empayar Brittania) ini dapat diselesaikan melalui kaedah dalam, yakni bermula dalam sistem empayar itu sendiri. Oleh itu, dia telah mendaftarkan diri menjadi askar empayar tersebut supaya dia dapat menjadi seseorang yang berpengaruh dalam sistem tersebut dan sekaligus dapat mengubahnya dari dalam.

Deontologi berasal daripada perkataan Greek yang bermaksud ‘duty’, iaitu tugas. Dalam konsep falsafah ini, seseorang itu haruslah bertindak mengikut etika moral kerana itulah tugasnya sebagai manusia yang beretika. Katakanlah ada seorang lelaki menyorok di rumah anda kerana dikejar musuh, dan musuh itu akhirnya tiba di rumah anda. Musuh tersebut bertanyakan tentang kelibat lelaki yang dikejarnya, dan anda ada dua pilihan:

>katakan anda tak tahu

>katakan anda tahu

Sebagai seorang yang berprinsip dan bermoral, mengikut deontologi Immanuel Kant, anda harusa katakan anda tahu di mana lelaki itu. Hal ini kerana anda tak boleh menipu, kerana jika anda menipu, anda melanggar etika moraliti. Oleh itu, anda tak harus menipu. Samalah kes ini dengan Suzaku. Sewaktu dia hendak dijatuhkan hukuman mati, dia telah diselamatkan oleh ahli kumpulan pemberontak pimpinan Zero (pada masa ini, Lelouch masih menyamar sebagai Zero sebelum digantikan Suzaku bagi operasi Rekuiem).

Zero mengajaknya ikut mereka mengalahkan Brittania dengan memberontak. Walau bagaimanapun, Suzaku menolak ajakannya dan memilih untuk mengubah sistem tersebut dari dalam, sekalipun tujuan mereka adalah sama. Berkat usaha kerasnya, Suzaku akhirnya dimasukkan sebagai ahli Knights of the Round, skuad elit tentera terkuat diraja setaraf Janissari Turki ataupun Praetorian Guard Rom, dengan Suzaku sebagai Knight of Seven (tentera ketujuh paling kuat).

Ini membolehkan Suzaku untuk bersuara terhadap pihak atasan Brittania kerana status Knight of Rounds ialah kedua tertinggi selepas keluarga diraja Brittania, lebih tinggi daripada keluarga bangsawan. Knight of Rounds juga kebal daripada tindakan undang-undang (melainkan dihukum Maharaja) dan diberikan wilayah sendiri untuk ditadbir.

Deontologi Kant secara umumnya ialah berkenaan ‘categorical imperative’ (perintah mutlak). Kant mengkritik sikap manusia yang menjadikan tugas dan undang-undang sebagai ‘hypothetical imperative’ (perintah hipotetikal). Sebagai contoh, kita tengok ayat di bawah:

>kalau nak masuk syurga, kita perlu jadi baik

Menurut Kant, nilai moraliti ayat di atas adalah kurang sekalipun menjurus ke arah kebaikan. Mengapa kita perlu jadi baik kalau nak masuk syurga? Mengapa perlu ada ‘kalau nak’? Ayat di atas memberi makna bahawa manusia tersebut bukanlah orang begitu beretika sebab dia jadi baik kerana nafsunya yang nak masuk syurga, dan juga nilai teragak-agak daripada perkataan ‘kalau nak’ dan ‘perlu’. Kant berpendapat bahawa orang yang beretika akan bertindak berdasarkan ayat di bawah:

>jadi baik

Tiada lagi perkataan ‘kalau nak’ dan ‘perlu’, juga tiada lagi tujuan utama dia berbuat kebaikan iaitu syurga. Seseorang yang yang beretika haruslah bertindak dengan etika bermoral kerana itulah tugasnya, tiada pilihan lain. Oleh sebab itulah, orang yang jadi baik kerana itulah tugasnya ialah lebih beretika berbanding orang yang jadi baik kerana mahu masuk syurga. Anda boleh baca lebih lanjut tentang formulasi ini dalam falsafah Kant bagi anime Parasyte:

Dalam formulasi kedua perintah mutlak, Kant menyebut bahawa kita perlu bertindak di atas sifat kemanusiaan. Maksud di sini ialah jangan jadikan orang lain mahupun diri kita sebagai korban untuk kehendak kita, sekalipun untuk perkara yang baik seperti Lelouch. Matlamat tak menghalalkan cara (berbanding utilitariasnime, matlamat menghalalkan cara). Sebagai contoh, kalau ada pasangan yang mahukan anak, mereka tak boleh berkehendak begitu sekiranya tujuan tersebut adalah untuk membantu mereka di ladang dan kebun.

Dalam kes Suzaku, dia tak menjadikan orang lain sebagai cara untuk menghalalkan matlamat. Dia teruskan berjuang melawan pemberontak tanpa perlu menganggu gugat orang yang tak bersalah. Walau bagaimanapun, falsafah deontologi Suzaku ini hanya eksklusif pada musim pertama sahaja, atau lebih tepat lagi sebelum Puteri Euphimia mangkat.

Tema 3: Falsafah Sifat Baik Aristotle

Pada mulanya, puteri Euphimia menganut fahaman deontologi. Namun, fahamannya ternyata berlainan. Baginda bertindak berdasarkan falsafah etika Aristotle, etika sifat baik (virtue ethics).

Bahagian pertama bagi etika sifat baik ialah ‘arete’, sifat baik itu sendiri. Sifat baik yang dimaksudkan di sini ialah nilai yang bagus dalam sesuatu karakter. Bagi memiliki sifat yang baik, kita perlu melakukan sesuatu perkara yang menyentuh nilai moraliti tanpa sebab lain melainkan itulah perkara yang seharusnya dilakukan. Sebagai contoh, kita tak boleh meniru semasa peperiksaan bukan sebab takut digantung sekolah, tapi sebab itulah perkara yang patut dilakukan untuk keadilan.

Kedua ialah ‘phronesis’, hikmah praktikal. Ketiadaan hikmah yang praktikal akan membuatkan kita kurang bermoral. Masalah menjadi manusia ini ialah tak semua orang itu betul-betul sempurna. Katakanlah ada si fakir miskin yang bermoral, tapi apabila dia melihat ada orang tinggalkan uncang-uncang emas di atas meja, tanpa berfikir panjang dia terus mencuri uncang-uncang tersebut dan berlalu pergi. Sekalipun si fakir miskin ini bermoral menurut sudut ‘arete’, tapi memandangkan dia gagal menerapkan nilai moral tersebut pada sikapnya, maka dia kurang bermoral. Saya taknak hurai panjang-panjang berkenaan hujah kedua ni sebab saya dah tulis panjang lebar dalam artikel falsafah ilmu Islam Prof. Naquib Al-Attas:

Karakteristik Pengetahuan al-Quran:

Korupsi Terhadap Ilmu:

Secara ringkasnya, orang yang bermoral harus bertindak berdasarkan ilmu mereka.

Point ketiga ialah ‘eudaimonia’. Eudaimonia secara kasarnya bermaksud kebahagiaan dan kegembiraan. Masalahnya di sini ialah terma tersebut subjektif. Apakah yang dimaksudkan dengan kegembiraan? Andai kata merogol itu membahagiakan, adakah itu bermakna kebahagiaan perogol adalah sesuatu yang beretika baginya? Sudah tentu tidak!

Oleh itu, eudaimonia diertikan sebagai kegembiraan yang bermoral, semacam kegembiraan mutlak, kegembiraan yang wajar diperjuangkan. Kalau ikut utilitarianisme, moraliti itu ialah kegembiraan majoriti, deontologi pula etika itu apabila kita melakukan tugas kita tanpa melihat perkara tersebut membahagiakan kita, manakala eudaimonia menjadikan kegembiraan yang bermoral sebagai nilai etika moraliti.

Maka, kita gabungkan kesemua hujah falsafah etika Aristotle dan kita akan dapati nilai-nilai ini semua ada pada puteri Euphemia li Brittania. Baginda merupakan seorang yang bermoral. Baginya, semua orang berhak hidup dengan adil dan gembira. Baginda bertindak melanggar arahan penasihatnya sewaktu baginda menjadi naib gabenor jeneral/naib raja muda Jepun dengan mewujudkan zon Kawasan Pentadbiran Istimewa. Zon tersebut akan menyebabkan rakyat Jepun diberi hak sama rata seperti orang Brittania dan tidak lagi didiskriminasi. Dalam bahasa mudahnya, proses dekolonisasi seperti Malayan Union (negara boneka/crown colony?). Sebagai penganut deontologi, hal ini tak patut dilakukan sebab dia melanggar tugasnya, namun baginda lakukan perkara ini sebab inilah apa yang patut dilakukan.

Sama juga sewaktu baginda dapat tahu identiti sebenar Zero sebagai Lelouch (puteri Euphie ialah orang pertama yang tahu), baginda tak memilih untuk membunuh Zero. Sebaliknya, baginda memilih untuk menarik Zero ke arah diplomasi, melalui cara tersendiri puteri Euphie. Ini bermakna, baginda bukanlah seorang utilitarian. Seorang utilitarian secara dasarnya pasti akan membunuh Zero pada masa tersebut tanpa teragak-agak kerana apabila matinya Zero, maka keamanan akan dapat dicapai semula sekalipun dengan cara yang salah. Hal ini kerana puteri Euphie bertindak menghakimi Zero dengan sifatnya. Baginda tahu Zero seorang yang baik, dan baginda bertindak dengan menyentuh hatinya. Sekiranya kalau bukan kuasa Geass Zero/Lelouch menjadi tak terkawal, sudah pasti keamaan dunia dapat dicapai di bawah perintah puteri Euphimia.